Reino de España – 2 orrialdea – Alternatiba\nEtiketa: Reino de España\nAlternatibaren adierazpena Kataluniaren kontrako erasoen aurrean\nKataluniako Errepublikako erakundeen ordezkari legitimoen kontrako azken erasoen aurrean, gobernuko zortzi kontseilarien atxiloketa edota alderdiak legez kanpo uzteko mehatxuak, Alternatibaren Koordinakunde Nazionalak honakoa adierazi nahi du:\n1. Gure elkartasuna atzo atxilotutako Kataluniako Generalitateko gobernu demokratikoaren ordezkariekin, baita atxilotu nahi dituztenekin eta, noski, duela aste batzuk atxilo sartutako ANC eta Omnuim Cultural mugimendu herritarren ordezkariekin.\n2. Era berean, egunotan zabaldutako mehatxu larrietan irakur daitekeen alderdi jakin batzuk legez kanpo uzteko asmoa arbuiatzen dugu, abenduaren 21eko hauteskundeak manipulatzea helburu dutela.\n3. Indar demokratiko guztiei dei egiten diegu, errepresioaren aurkako fronte zabala osatzeari begira. Ez gara ari independentismoa babesteaz, baizik eta oinarrizko oinarri demokratikoei eusteaz inolako mugarik gabe eskubideak zapaltzen dituen estatuaren aurrean.\n4. Azkenik, Alternatibatik, herritarrei dei egiten diegu, Euskal Herriko kaleak bete daitezela bihar Bilbon eta igandean Iruñean egingo diren manifestazioetan, atxiloketen eta 155. artikuluaren aurrean, eta Kataluniako herriaren alde. Tamalez, ezarritako neurriak (atxiloketa politikoak, alderdiak legez kanpo uztea, hauteskundeetan iruzurra baliatzea, zapalkuntza poliziala…) ez dira ezezagunak herritarren gehiengoarentzat eta, horregatik, are beharrezkoagoa da euskal herritarrek irmo erantzutea atzeraldi demokratikoan murgilduta dagoen estatu ustel bati.\n1. Irmotasunez salatzen dugu Mariano Rajoyren gobernuak iragarritako kolpe faxista, Espainiako Konstituzioaren 155. artikulua indarrean jarrita demokraziaren, Kataluniako erakundeen eta, batez ere, Kataluniako herritarren aurka egin dutelako.\n2. Gure elkartasun osoa Kataluniako herria duin eta antolatuari, hasieratik izan delako prozesu baketsu eta demokratiko baten protagonista, iragan urriaren 1ean erreferendumarekin burutu zutena Kataluniako Errepublika sortzeko azkan urratsa eginda, estatuaren errepresioaren gainetik ere.\n3. Iruditzen zaigu 78ko erregimenak eta hari eusten dion bipartidismoak pauso kualitatiboa eman duela bide zapaltzaile, antidemokratiko eta eskubide urratzaileetan Kataluniako autonomia bertan behera utzita, bere karguak kenduta eta bere burujabetza Madrilera eramanda. Funtsean, egungo parlamentuaren bosgarren indar politikoak gobernatuko du Katalunia.\n4. PSOEk bere babesa eta bermea eman dio demokraziaren aurkako kolpeari, argi erakutsita harentzat Espainiako Erresumaren lurralde batasunaren ideia frankista eskubide eta askatasun demokratikoen gainetik dagoela. Horregatik, Kataluniako herriaren eta erakundeekin elkartasunean baina, batez ere, oinarrizko printzipio demokratikoak aintzat hartuta, PNVri eskatzen diogu, batetik, Madrilen PPren gobernuari ematen dion babesa bertan behera uzteko eta, bestetik, EAEko erakunde guztietan PSErekin dituen gobernu akordioak hautsi ditzala.\n5. Deitoragarria deritzogu estatuko ezkerrak Kataluniako prozesu subiranistaren aurrean eta, bereziki, Rajoyren gobernuaren neurri errepresiboen aurrean erakutsitako jarrerari. Entzungor azaldu dira 78ko erregimenak izan duen erronka nagusiaren aurrean, kolokan jarri duen bakarra eta, era berean, haientzat ere estatu justuago bat eraikitzeko aukera izan dena. Aukera hori baliatzeari uko egin diote, Espainiaren batasun zatiezinarekin bat egiteko, herrien erabakitzeko eskubidearen gainetik.\n6. Euskal gizarteari dei egiten diogu Kataluniako herriarekiko elkartasuna ager dezan; ez bakarrik hein handi batean bere borroka partekatzen duelako baizik eta, 155. artikuluarekin estatuak Kataluniara zabaldu nahi dituelako Euskal Herrian aspaldi entsegatu zituen jarduerak: alderdiak legez kanpo uztea, ideia politikoen jazarpena, komunikabideen zentsura edota inongo deliturik gabe jendea atxilotzea. Jokoan daudenak ez dira bakarrik katalanen eskubide eta askatasunak, baizik eta Frankismoa inongo konplexurik gabe berpiztu dutenen gobernupean gauden guztionak.\n7. Euskal erakunde guztiei eskatzen diegu beren elkartasun instituzionala ager dezatela Kataluniarekin eta hango herritarrekin, besteak beste, Europari eta nazioarteko instituzioei begirako mozioak onartzeko, Kataluniako herritarren eta bere eskubide zein askatasunen alde parte har dezatela.\nAlternatibaren Koordinakunde Nazionala\nEuskal Herrian, 2017ko urriaren 21ean\nMatute: «Ustelkeria da Alderdi Popularra talde kriminala izatetik gertuago egotea alderdi politiko izatetik baino»\nGure kide Oskar Matuteren hitzaldia Diputatuen kongresuan Mariano Rajoyren agerraldiaren inguruan.\nGaur Rajoy jauna, zure alderdiaren ustelkeria auzi eta afera guztiak gogoratuko nizkizuke baina bi egun beharko nituzke eta bi minutu baino ez ditut. Bi egun beharko nituzke zure sei urteko agintaldiko ustelkeria guztia zerrendatzeko.\nUstelkeria zure alderdikideek jasotako gainsoldatak dira, diru beltza, B kontabilitatea eta sakeleko telefonotik botatako “Luis se fuerte” hori.\nUstelkeria da zure alderdia Gürteleko trajeekin janztea eta zuk barkamenik ez eskatzea, ezta plasmazko telebista bidez ere.\nUstelkeria dira Punica-ko zure morroiak, %3-ko komisioak eta kapitalen zuriketa.\nUstelkeria da Catalunya operazioa, espioitza sarea eta funts publikotik ordaindutako katalan herriaren aurkako gerra zikina.\nUstelkeria da Bankia eta Caja Madriden espoliazioa.\nUstelkeria da guk ez jakitea zuek agintzen duzuen Espainia Berlangaren filme batean bizi den ala El Padrinoren beste batean bizi den.\nUstelkeria da Genova kalean disko gogorrak mailukadekin desagerraraztea eta zure diruzaintzako paperak birringailuan txikitzea.\nUstelkeria da Alderdi Popularra talde kriminala izatetik gertuago egotea alderdi politiko izatetik baino.\nUstelkeria da mafian bezala, zuen burua babesteko darabilzuen isiltasuna.\nAbiadura handiko ustelkeria\nJoan den astelehenean, ekainaren 26an, Luis Barcenasek agerraldia egin zuen Madrilgo Diputatuen Kongresuan, Alderdi Popularraren legez kanpoko finantzaketa ikertzen duen batzordearen harira. Hutsaren hurrengoa izan ziren bertan ginen diputatuok atera ahal izan genizkion erantzunak, ezer gutxi esan baitzuen. Izan ere, zilegizko defentsak ahalbidetzen dion isiltasunaren aitzakiapean, gero eta argiago dago «omerta» deritzon isiltasun itun bat dagoela atzean. PPren diruzain ohiak alderdiaren erantzukizuna arindu nahi du eta, horren truke, Espainiako erresuman eta bere eredu ekonomikoan hain agerikoa den ustelkeria sistema honen pagaburu izan denarentzat zigor ahalik eta txikiena lortuko dute.\nBatzorde horretan, ERC zein EH Bildutik tesi jakin bati eutsi genion: ustelkeria ez da koiunturala, sistemikoa baizik; ez da behin-behineko gaitza, ezta inor harritzeko moduko ezer ere, orokorra eta agerikoa baita. Luis Barcenas negozio eredu horren peoia baino ez da, ekonomia eta politikaren arteko harreman ereduarena, zeinetan gainsoldata eta alderdirako dohaintzek ordaina duten: obra publikorako kontratuak, ate birakariak eta abiadura bizian aberastea. Hauxe besterik ez dago «mirari espainiarra» deritzonaren atzean.\nBaina zer dela eta diogu hau guztia? Gure ustez, froga ugari eta anitzak daude, eta horietako asko Barcenasen agiriekin zerikusia duen gauza orotan azaltzen dira. Espainiako estatuaren geografian zehar esleitu diren obra publikoetan gauzatu dira frogak, baina modu berezian topatu daitezke gure herrian Abiadura Handiko Trena eraikitzeko lanetan ere.\nBarcenasek dio enpresaburu desberdinek PPri eginiko dohaintzak —legeak ezarritako mugatik harago, ez dezagun ahaztu, botere ekonomikoa politikoaren gainetik dagoela gogoratzeko behintzat— alderdiarekiko atxikimenduaren emaitza zirela. Alegia, enpresariek PP miresten edo maitatzen zutelako ematen zuten dirutza, oso gustura eman ere. Ez zegoen inolako ordainik alderdi edo gobernuan zeuden erakundeetatik. Istorio honen aurrean, gutxienez, bi aztergai nagusi azaltzen zaizkigu. Batetik, ea benetan Barcenasen agirietan azaltzen diren enpresa guzti-guztiak PPren aldekoak edo gertukoak ziren eta, bestetik, ea dohaintzak egin ostean «laguntzarik» eskuratu zuten obra publikorako esleipenen bidez. Goazen ba aztertzera:\nAgerikoa da gobernuan pairatzen ditugunen aldeko enpresaburu asko dagoela, egiten dituzten politikak gutxiengo dirudun horren mesederako baitira (eta ondorioz, noski, herritarren gehiengoaren kalterako). Baina, horrela izanda ere, dohaintzak egin zituzten guztiak PPren ildokoak al dira?\nDiru-emaileen artean Urazca euskal enpresa ageri da, 2007an 90.000 euroren dohaintza egin ziona garaiko kontseilari ordezkari Ignacio Ugartetxeren izenean. Enpresa honen sortzaile izandako Antonio Pinal Gil edo Emilio Alvarez Lopez, Euskal Autonomia Erkidegoan nagusi den alderdi bati eta Bruesa taldeari modu estu eta zuzenean lotuta egon dira. 2006an 48.000 euro eman zituzten, baina harro azaldu dira PP ez den estatu mailako alderdi indartsu batekin harreman estua dutelako. Oraindik ere, PPrekin atxikimendu ideologiko gisa enpresek egindako dohaintzak direla, hemen aipatutakoak barne, mantenduko al dugu? Edo onartuko dugu behingoz obra publikoen esleipenen erruletan sartu nahi duen edozein enpresak ordainketa kutxatik pasa behar duela? B kutxatik, noski.\nEH Bildutik 2016ko irailaren 14an eskatutako idatzizko informazioaren harira, ADIFek burututako AHTaren euskal ibilbiderako lanen esleipendun enpresei zegokien inguruan aurtengo maiatzaren 31n jasotako erantzunak aurreko paragrafoan aipatzen genuen susmoari erantzuna eman zion. Esleipendun enpresei dagokienez, ia guztiak Barcenasen paperetan ageri dira eta, ondorioz, inputatu gisa ageri dira egun irekita dagoen epaiketan. AHTaren ibilbiderako kontratuak lortu zituztenen artean OHL, Sacyr Vallehermoso, Azvi, FCC eta Urazca ageri dira, kasu gehienetan esleipenaren aurreko eta ondorengo hilabeteetan PPri dohaintza altruistak egindakoak. Ez, kasualitaterik ez dago hemen. Gutxienez 8 urtez aritu ziren azpijokoetan, 2000 eta 2008 urte bitartean. Kasualitatea ala kausalitatea? Guk ez dugu zalantzarik, bigarren aukera da zuzena.\nBatzordearen lana hasi besterik ez da egin. Oraindik ahots ugari entzun beharko ditugu, ehunka galdera egingo dizkiegu eta tonaka agiri ditugu mahai gainean ikertzeke. Barcenas lehenengoa izan da. Bere paperek eztabaida kokatzeko balio dute eta izen-abizenak jartzen dituzte diru publikoa xahutu eta lapurtzeko sortutako sare honetan; noski, betiko eliteen mesederako. Baina gehiago etorriko dira, Gurteleko buru Alvaro Correa kasu, eta espoliazio honetan zeresana duten beste batzuk.\nEH Bildutik guztion diru publikoa eraman nahi duten lapurrak maskaragabetzeko lanean jarraituko dugu. Izan ere, lapurreta horren beste aldean daude murrizketak osasungintzan, hezkuntzan edota zerbitzu sozialetan. Sistema publikoaren gainbeheratik porlanarekin eta inolako etekin sozialik zein bideragarritasun ekonomikorik ez duten azpiegitura erraldoiekin —AHTa besteak beste— aberasten direnak egon badirelako. Baina guk argi dugu ikerketa batzordearen lana hasi besterik ez dela egin. Ustelkeria Espainiako erresuman guztiz ezarrita dago, eta aurre egiteko dugun bitartekorik onena gure errealitate propioa eraikitzea da. Zintzotasunean, justizian eta duintasunean eraikitzeke dagoen errealitate horren izena Euskal Herria da.\nOskar Matute: “Bankuen erreskatea herritarrei egindako estafa bat da. Dimisioak exijitzen ditugu”\nAlternatibako kide eta EHBilduren diputatu Oskar Matutek Espainiako Bankuak erreskatearen harira plazaratutako txostenaren inguruan egindako gogoeta:\nEspainiako Bankuak gaur plazaratutako txostenari buruz honela mintzatu da EH Bilduko diputatua. Bere ustean, “hainbat ustelkeria kasutan murgilduta egoteaz gainera, PPK finantzat entitateak salbatzea lehenetsi du, herritarrei zerbitzu publikoak murrizten dizkien bitartean”.\n“Bere garaian ohartarazi genuen estafala erraldoi baten aurrean gaude. Bankuen erreskateak herritarrei euro bat bera ere ez ziela kostatuko esan zuen Espainiako Gobernuak, eta gaur beste behin ikusten dugu orduan ere gezurra esan zuela”, adierazi du.\nPPren gobernuak erantzukizun politikoak hartzea exijitu du Oskar Matutek. “tamaina honetako lapurreta bat ezin da oharkabean pasa. Dimisioak exijitzen ditugu”, esan du.\nMatute: «Parlamentu honen gehiengoak ere esan du; beraz, mehatxu hau, Garoña, gure bizitzetatik ezabatu ezazue»\nKongresuak hiru puntu jasotzen dituen legez besteko proposamena onartu du gaur. Lehenak, zentral nuklearra berriz ez irekitzeko eskaria jasotzen du. Bigarrenik, segurtasun baldintzetan eta Segurtasun Nuklearreko Kontseiluaren begiradapean zentrala eraistea eskatzen dio Rajoyren gobernuari. Eta hirugarren puntuak kaltetutako eskualdearen berrindustrializaziorako plangintza alternatiboa martxan jartzeko eskaria jasotzen du.Testua hainbat talde parlamentariok adostu dute eta joan den otsailaren 22an industria batzordean onartutako berbera da.\nOskar Matute Alternatibako kide eta EH Bilduko diputatuak “gizartearen nahia” entzun eta betetzeko eskatu dio PPren gobernuari. “Euskal gizartearen gehiengoak esan dizu. Parlamentu honen gehiengoak ere gaur esan dizu, eta beraz mehatxu hau gure bizitzetatik ezabatu ezazue”, esan du diputatu subiranistak. Eta gehitu duenez, “zoritxarrik” ez izateko modurik onena “badaezpadako” neurriak hartzea da.\n“Oposizioko alderdi guztiek Garoñaren itxiera eskatu dute berriz” @oskarmatute https://t.co/5V6cunxZ72 pic.twitter.com/jUvEpGo2Fw\n— Alternatiba Araba (@Alternatibaraba) 8 de marzo de 2017\nGauzak horrela, EH Bilduk egindako legez besteko proposamena onartu du Kongresuak. Oskar Matute EH Bilduko zinegotziak aurkeztutako proposamen horrek Fernando Marti Segurtasun Nuklearreko Kontseiluko presidentearen kargugabetzea aurreikusten zuen.\nDena dela, oposizioko alderdi guztien babesa izateko puntu hori alde batera uztea erabaki du EH Bilduk. Hala, beste talde parlamentarirekin batera adostu duen testuan industria batzordean onartutako eskari berdinak egin dituzte.\nMatuteren esanetan, Endesak eta Ibredrolak ez dute zentral nuklear horren beharrik, eta etekinak pilatzeko interesa besterik ez dutelako ez dute Garoña itxi nahi.\nIldo horretatik, herritarren nahia entzun eta bete ditzan eskatu dio Matutek Espainiako Gobernuari. Halaber, Garoñako zentral nuklearraren etorkizunari buruz erabaki bat hartzeko orduan interes orokorra gailendu beharko litzatekeela azpimarratu du EH Bilduko diputatuak. Gauzak horrela, euskal gizartearen gehiengoak Garoña ixteko exijitu diola esan du.\nBeste alde batetik, estortsioaren eta erailketaren aurrean neurri hori askoz hobea izango litzatekeela erantzun dio Guillermo Mariscal PPko diputatuak. Halaber, Garoñaren itxierak oposizioko talde guztiak PPren kontra batu egin izana deitoratu du.\nMatute: «Argindarraren prezioaren igoerak pobrezia energetikoa desagerrarazteko Espainiako gobernuaren borondate eza adierazten du»\nAlternatibako kide eta EH Bilduko diputatuak esan duenez, argindarraren prezioaren historiako bigarren igoera handienaren aurrean energia ministroak egindako adierazpenek “Espainiako estatuko milaka etxebizitzatan bizi duten pobrezia energetikoa desagerrarazteko gobernuaren borondate eza adierazten dute”.\nOskar Matuteren arabera, “ez da onargarria energia enpresen aurrean behin eta berriz amore eman duen gobernuko ministroak bere erantzunkizunari muzin egitea euri eta haize eskasia, edo eta beste herrialde batzuetako faktoreei aipamena eginez”. Ildo horretan, euskal diputatuak gogoratu du “energia berriztagarriak alboratu dituena, eguzkiaren zerga ezarri eta erregai fosilekiko dependentzia areagotu duena gobernua bera izan dela”.\nMatutek berretsi egin du “arlo guztietan burujabea den herria eraiki behar dugula, baita energiaren alorrean ere”, eta gehitu du “zein energia motaz hornitu nahi duen erabakitzeko ahalmena izango duen Euskal Herria defendatzen duela EH Bilduk”.\n“Jendea jatearen eta berogailuaren artean aukeratzera nola kondenatzen duten ikusteaz nazkaturik gaude”, esan du.\nJuan Puerto: «Idigorasekin-eta ohartu nintzen izan zaitezkeela komunista eta abertzalea»\nJuan Puerto Morcillo komunista zen XX. mendean, eta komunista da XXI.ean. «Hil arte komunista», dio. Denborarekin abertzale sentitzera ere heldu da Extremaduran jaiotako adineko militante hau. PCEn eta beste alderdi batzuetan ibili ostean, duela zortzi urtetik Alternatibako kidea da. «Euskal ezker osoa» batzearen alde dago.\nAlternatiba alderdiak Juan Puerto Morcillo militante komunistari buruzko dokumental bat egin du, eta udalerri batzuetan emanaldiak eskaintzen hasiko da; lehen saioa, Gasteizen, hilaren 13an. Espainian jaio zen Puerto (Calamonte, Extremadura; 78 urte), baina 22 urte zituenetik Bilbon bizi da. Alternatiban dabil egun.\nExtremadurakoa zara, eta 36ko Gerra garaian sortu zinen. Txikitako zer oroitzapen daukazu?\nOnak eta txarrak ditut. Gure gurasoak errepublikanoak ziren, baina ez ziren politikan aurrean ibili. Gure aitak lana baino ez zuen ezagutu; hori zen egiten zekien bakarra. Gure ama behin jo egin zuten, kartel bat ipini zuen errepublikano bati eskailera eusten lagundu ziolako. Frankismoak Extremaduran ere gogor egin zuen errepublikanoen aurka. Baina bestela ere izan genituen familiako zorigaiztoko uneak guk. Anaia zaharrenak beso bat hautsi zuen 9 urte zituela, medikuak igeltsua jarri zion, baina anaiak azkura zeukan besoan, ez zioten sekula begiratu, eta besoa gangrenatuta hil zen. Ni artean jaiotzeke nintzen. Gero, 4 urte nituela, aita ito egin zen, urtegi batean lanean ari zela. Ama gure arrebaren haurdun zegoen orduan. Amak lana latz egin zuen familia aurrera ateratzeko. Aberats batzuen etxean jarduten zuen beharrean, jostun.\nNoiz eta nola hasi zinen kontzientzia politikoa hartzen?\nMutilok 12-13 urterako gizonak ginen. Lan egiten genuen, eta jende heldu batekin egonda joan nintzen komunismoaren aldeko kontzientzia hartzen. Gogoan dut Antonio izeneko adineko gizon batek esan zidana: sekula ez arrimatzeko kapitalistengana, azkenerako jan egingo ninduketelako. Gurean ere jende asko eduki zuten miserian eta morroi. Baina, nolabait, eusten genion. Gero nire andrea izango zenaren etxean beti Pirenaica irratia entzuten zuten [ofizialki, España Independiente irratia zen, PCEk sortutakoa].\nFrankistek inor fusilatu al zuten zuen herrian, Calamonten?\nBai, 62 lagun! Gure kalean, lau. Garai hartan 5.000 biztanle zeuzkan Calamontek. Fusilatuen familiak oso gaizki tratatzen zituzten. Adibidez, semea soldadutzara joan ez zedin eta etxean lagundu zezan, senarrak berezko heriotza eduki zuela sinatu behar izan zuten alargun batzuek. Borrokarako gogoa sortu zitzaidan.\nGosea ezagutu al zenuen zuk?\nNeuk ez, baina ezagutu nituen umeak goserik. Ogia eta olioa izanda eguna salbatzen zenuen, baina guztiek ez zituzten.\n1960an, 22 urterekin, Bilbora etorri zinen. Zergatik?\nAlemaniara eta Kataluniara joateko aukera ere izan nuen, baina Bilbok tiratzen ninduen gehien. Gure herrian bazen bizartegi bat, Athleticeko bizartegia deitzen geniona, eta Athleticen jarraitzaile asko biltzen ziren han inguruan; neu, tartean. Bilbora etortzeko gogoa neukan, eta adiskide batzuekin animatu nintzen.\nFamilia Calamonten utzita?\nBai. Asko kostatu zitzaidan ama han uztea. Bi urtera etorri ziren ama eta arreba, aitona hil zenean.\nBilbora, nora etorri zinen?\nArangoiti auzora. Orduantxe ari ziren egiten. Hamarretik bederatzi Extremadurakoak ginen han.\nNolako Bilbo aurkitu zenuen?\nPobrezia handia ikusten nuen, txabola asko eta. Neu 1960an harrobi batean hasi nintzen, eta irabazitako diruarekin etxe bateko gela baten alokairua ordaintzen nuen. 1962an Etxeberria parkeko fabrika batean hasi nintzen.\nLehen Athletic aipatu duzula, San Mamesera joaten al zinen?\nAthleticen abonatu egin nintzen berehala, eta a zer ilusioarekin joaten nintzen San Mamesera. Nik uste Extremaduratik etorri ginen denak Athleticekoak ginela. Behin, Athletic-Real Madril partidaren aurretik, estadio kanpoan zen batek 60 pezeta eskaini zizkidan neure txartelaren truke. Sarrera batek garai hartan 15 pezeta balio zuen, baina ez nizkion 60 pezeta haiek hartu, nola ba!\nEuskal Herrira etorri berritan zenbat irabazten zenuen?\nAstean, 450 pezeta. Horietatik 250, eta jadanik ama eta arreba neurekin batera zirela, etxeko bi gelen alokairuagatik eta jatorduengatik ordaintzen nituen.\nLan munduan zer giro zegoen?\nEtxeberria parkeko lantokira sartu nintzenean, bi hilabeteko greba egin genuen. Errepresio latza zegoen, baina langileek ausardia handia erakusten zuten orduan.\nZer lortu zenuten grebarekin?\nEzer ez. Ni hasiberria nintzen, baina tailerrean bazen urteak zeramatzan jendea, eta, greba bukatzean, hasiberriak bezala sartu ziren; hutsetik hasi ziren. Lanorduetatik kanpo beste lan batzuk egiten hasi nintzen, derrigorrean; adibidez, Bilbon bertan, Otxarkoagan, kamioiak kargatzen. Astean denera mila pezeta irabazten hasi nintzen, eta, amarekin-eta duintasun handiagoz bizitzeko, Arangoitin bertan etxe bat erostera animatu nintzen. Uste dut 1968an erosi nuela; Bilbora etorri eta zortzi urtera. 80.000 pezeta kostatu zitzaidan. Hiru urte lehenago ezkondu nintzen, Calamonten. Emaztea Bilbora etorri zen, eta, gero, haren familia osoa.\nMilitantziari noiz ekin zenion?\nEtxeberria parkeko tailerrean hastean, 1962an. CCOOn afiliatu nintzen, baina PCEn [Espainiako Alderdi Komunista] ere sasoi hartan sartu nintzen. Klandestinitate garaiak ziren, eta batzar mota asko egiten ziren. CCOO zen sindikaturik borrokalariena.\nZuzendaritza karguetan egon al zara inoiz?\nPCEP Espainiako Herrietako Alderdi Komunistan behin egon nintzen, baina ez nik gogoa nuelako. Nik beti nahiago izan dut behe mailan lan egin.\nZu Bilbora etorri zinen garaian ETA eratu berria zen (1959), eta Bilbon bizi ziren sortzaile batzuk. Harremanik ba al zenuten?\nHarremana, ez. Etxabe delako militante abertzale bat ezagutzen nuen, gure auzora etorri izan zelako, baina ez nekien ETAkoa zenik; gero jakin nuen.\nPreso egon al zinen zeu inoiz?\nEz, bi aldiz atxilotu ninduten arren. Fitxatuta geunden. Tortura fisikorik ez nuen jasan neuk; psikologikoa bai, eta tratu txarrak. Jende askok pairatu zituen tortura fisikoak. Poliziak asko torturatzen zuen orduan. Gainera, jendea kontrolpean izateko metodo jakinak erabiltzen zituzten: zortzi lagun atzematen bazituzten, zazpi espetxera sartzen zituzten, eta bestea libre uzten zuten, baina libre geratu zen horren pistari jarraitzen zioten gero. Ni bi atxiloaldietan aske utzi nindutenez, baneukan segitzen ninduten kezka.\nEspainian baino mugimendu antifrankista handiagoa al zegoen Euskal Herrian?\nBai, askoz handiagoa, zalantzarik gabe. Extremaduran beldur handia zegoen, eta jende askok horregatik oso menpeko jarrera izan zuen. Hemen gusturago nengoen ni, neure saltsan. Askatasuna izateko borrokatu beharra zegoen, eta Franco paretik kentzea zen helburua. Abertzaletasun berri bat egituratuta zegoen —ETA—, eta horrek mugimendu antifrankistari on egin zion. EAJkoak ere abertzaleak ziren, baina ez ziren bukaerara arte borrokatzen.\nZer iruditu zitzaizun Franco hil ondoren PCEk hartutako bidea?\nKlandestinitatean PCE zen Espainian antolatuen zegoen alderdia. Borrokarako kontzientzia handieneko jendea zeukan. Baina gero gaizki deitutako demokrazia heldu zen, eta ni ez nintzen ados agertu trantsizio mota harekin. Militarrengatik gauza batzuk onartu egin behar zirela entzuten nuen PCEn, baina ni beti horren kontra agertzen nintzen. Begira zer konstituzio egin zen, betetzen ez dutena! Etxebizitza eskubidea, lan duina…; non dira? Gainera, Polizia eta armada berak jarraitu zuten, eta frankismoan hil egin zuen jendeari ez zitzaion konturik eskatu. PCE utzi egin nuen, eta EPK Euskadiko Partidu Komunista sortu genuen. SESBek [Sobietar Errepublika Sozialisten Batasuna] lagundu zigun horretan.\nBagenuen kontakturik, eta esaten ziguten interesa zutela euskal alderdi komunistak indarra har zezan. Baina hor utziko dut kontu hau, ez dudalako jende bat konpromisoan jartzerik nahi.\nPCEk autodeterminazio eskubidea defenditzen zuen…\nBaina paperean baino ez zeukan hori. Oso jarrera eskasa zuen. EPKn ginela ezkerreko abertzale batzuekin harreman handiagoa izan genuen; batik bat, HASIkoekin [Herri Alderdi Sozialista Iraultzailea]. HASIn zebilen Txomin Ziluaga, eta asko gustatzen zitzaidan politikari modura.\nSanti Brouard ere HASIkoa zen.\nHil zutenean , izan nintzen haren aldeko omenaldian, Bilbon. Sekulakoa izan zen, egundokoa. Urte erdi batera Sevillako [Espainia] herri batean izan ginen, Badolatosan, Santiago Brouard medikua auzoa inauguratzeko. Andaluziako iraultzaileek antolatu zuten ekitaldia, Comisiones Obreras del Campokoek. Han izan ziren HBtik Jon Idigoras eta Txomin Ziluaga ere, baita Brouarden alarguna eta alaba bat ere. Ondo gogoan dut alargunak [Teresa Aldamizek] egindako hitzaldia; iraultzailea egin zuen, izugarria. Idigorasen kontrako pintaketak azaldu ziren, baina barre egiten zuen. Ni garai haietan ohartu nintzen aldi berean izan zaitezkeela komunista eta abertzalea. Ordura arte uste nuen kontraesan bat zela. Komunista nintzen —hil arte hala izango naiz—, eta autodeterminazio eskubidea defenditzen nuen, baina ez nintzen sentitzen abertzale. Idigorasekin eta Ziluagarekin ohartu nintzen biak batera izan zaitezkeela.\nIUn-eta ibili ostean, duela zortzi urte Alternatiban sartu zinen, haren sorreran. 2011n hura Bildun sartzearen alde al zeuden?\nBai, eta hori defenditu nuen. Ezker abertzalean eduki izan dute jarrera sektario bat; neuk ere ezagutu eta pairatu nuen hori, Arangoitin, Ezker Batuan nengoela, faxista-eta deitzen gintuztelako. Baina nire kideei beti esaten nien euskal ezkerrak batu beharra zuela. Gauza asko gertatu dira, era denetakoak, baina hemengo ezker osoak elkartu beharra du. 2010ean Alternatiba ezker abertzalearekin hizketan hasi zenean, lankidetzaren alde azaldu nintzen. Uste dut oraindik ere euskal ezkerrean batasun handiagoa lortu behar dela; adibidez, Euskal Herriko Ahal Dugu-rekin lortu behar dugu lankidetza bat, edo Ezker Anitzarekin. Hala ere, ikusiko dugu zer bide hartzen duen Podemosek; nik uste PSOEren bidetik doala, sozialdemokraziaren bidean, sozialistek baino jarrera aurrerakoiagoarekin.\nGustura al zaude EH Bildu egiten ari den lanarekin?\nBai, oso. Arnaldo Otegik ezker abertzalea kohesionatu egin du, eta horrek on egin dio EH Bilduri ere. Pertsona osoa da, eta harengan sinisten dut. EH Bilduk oso emaitza onak lortu ditu EAEko azkeneko hauteskundeetan; 18. aulki hori oso garrantzitsua da.\nJoaten al zara jaioterrira?\nBadira bi urte ez naizela joan.\nHerriko lagunei-eta esaten al diezu EH Bildukoa zarela?\nBai, ez dut arazorik esateko. Batzuek esan izan didate EH Bildukoak hiltzaileak direla eta abar. Hedabideek eta politikariek buruan sartzen diete informazio bat… EH Bildu zer den azaltzen diet, nola dagoen Euskadi…\nEuskal Herria izango al da estatu independentea?\nAsko falta da horretarako, luzerako doa. Baina herritarrek nahi baldin badute, izango da.\nZer diozu bakegintzaz?\nExtremaduran Guardia Zibilarekin asko sufritutakoak gara gu. Umiliatu egiten gintuzten. Behin ezkurrak biltzen harrapatu, eta txerriei jaten ematera behartu ninduten. Amorru handia izan diot Guardia Zibilari, eta ez dut erreparorik esateko ETAk guardia zibilak hiltzen zituenean batzuetan pena handirik ez nuela hartzen. Baina ohartu nintzen hortik ez zela gauza onik etorriko. Beraz, autokritika hori egin beharra daukat. Azkeneko urteetan giro berri bat dago, eta ezinbestean baliatu behar dugu bakea eta elkarbizitza bat izateko.\nBERRIAn argitaratua, Enekoitz Esnaolak eginiko elkarrizketa\nEHBilduk arrantzu ministroaren urgentziazko agerraldia eskatu du Frantziako estatuarekin adostutako akordioen berri eman dezan\nAlternatibako kide eta EHBilduren diputatu Oskar Matutek, Isabel Garcia Tejerina ministroaren urgentziazko agerraldia eskatu du hegaluzearen kanpaina bukatutzat emateko Arrantzu Ministerioak hartu duen erabakia dela eta.\nDiputatu subiranistaren arabera, Espainiako gobernuak “alde bakarrez” eta “azkarregi” hartu du erabakia. Bere esanetan, “Tejerina andreak ez du aldez aurretik sektorearekin hitz egin”. Matutek gogoratu duenez, arrantzaleek ez dute kanpaina honetan zegokien arrain kopurua harrapatu eta beraz, “1.200 tona hegaluze ehizatu gabe geratu dira Espainiako gobernuaren erabakiz”.\nBere esanetan, “erabaki honek zailtasun handiak eragiten dizkio euskal arrantzu sektoreari”. Are gehiago, Matutek esan duenez, “sektore honek dagozkion kupoak bete ditu, kupo horiekin ados izan ala ez”.\n“Ministerioak ez du kontuan hartu euskal arrantzaleen iritzia eta esperientzia, eta are gutxiago itsasoarentzat horren kaltegarri ez diren arrantzu teknikak”, esan du.\nHorregatik guztiagatik, EH Bilduk Espainiako Nekazaritza, Elikadura eta Ingurumen ministroaren urgentziazko agerraldia eskatu du gaur Diputatuen Kongresuan.\nAlternatibak Hassanna Alia ekintzaile sahararra zoriondu du azkenean errefuxiatu politiko izaera aitortu diotelako\nAlternatibatik Hassanna Alia ekintzaile saharauia zoriondu nahi dugu gaurko garaipenaren handiarengatik, bost urteko borroka luzearen ostean, Espainiako Auzitegi Nazionalak aitortu dio azkenean asilo politikorako duen eskubidea. Izan ere. Izan ere, bere delitu bakarra beren eskubideen eta Saharako herriaren askatasunaren alde lan egitea izan da.\nGogoratu beharra dago Hasssanna Aaliak Marokoko Armadak bortizki desegin zuen Gdeim Izik erresistentzia kanpaldi baketsuan parte hartu zuen 2010ean, eta 2013an bizi osoko zigorra ezarri zion horregatik epaitegi militar batek. Nazioarteko erakundeek bidegabekeria hori salatu zuten, epaiketak bidezkotzat hartu ahal izateko bete beharreko gutxieneko baldintzak bete ez zituelako, akusazio faltsuak eta torturak tartean. Espainiar Gobernuak berak onartu du Aaliak modu baketsuan egin duela saharar herriaren eskubide demokratikoen alde, baina hala ere, orain arte ez du egin.\nHassannarekin bat gatoz esatean bere borroka gainerako preso eta errefuxiatu saharauiak libre izan arte. Gora Sahara askatuta!\nSolidaridad con Hassanna Aalia desde el Parlamento de Gasteiz\nLlamamiento a la manifestación nacional para pedir el asilo político para Hassanna Aalia\nUrrea: “Hassanna cumple todos los requisitos para obtener el estatuto de refugiado y si vuelve a Marruecos su vida estará en peligro”


MARTXOAK 9 & 10\n2018 martxoa 10 by admin Leave a Comment\nAsteburu ederra pasa dugu Alai Batzan. Eguraldi epelaren eta umore onaren laguntzaz jarduera desberdinak burutu ditugu.\nOstiralean ADS taldeei jarraipena eman genien, eta Gazte Kluban BELDURREZKO GAUAz gozatzeko aukera izan genuen. Monitoreek beldurrezko bide luze eta zirraragarri bat prestatu ziguten, eta ondoren misterio eta beldurrezko film batekin gauari amaiera ederra eman genion.\nLarunbatean berriz, tailerrean letra handi bat egin dugu. Ederrak geratu zaizkigu! Patioan gainera, 3×3 txapelketak burutu ditugu. Datorren astean Kantaldi-jaialdia ospatuko dela arrazoi izanik, urduritasuna gero eta handiagoa da. Entseguekin buru belarri jarraitu dugu. 19:00etan “Kahoot” jolasaz baliatuz, ederki pasa dugu.\nGogoratu datorren astean Kantaldi-jaialdia 2018 izango dugula, 17:00etatik aurrera Baztartxo Antzokian.


Lauarin folklore jaialdia 2011 — dantzan.eus\nHemen zaude: Hasiera › Albisteak › Lauarin folklore jaialdia 2011\nLauarin folklore jaialdia 2011\nEkainaren 24, 25 eta 26an ospatuko da aurtengo Lauarin folklore jaialdia Donostian. Hiru egun hauetan Poloniako INA dance group eta Moldaviako Hora lui Ion Bazatin taldeak ikusteko aukera izango da hiriko hainbat txokotan, Donostiako Eskola, Goizaldi eta Trebeska dantza taldeekin batera.\nDatozen hiru egunetan, ekainaren 24, 25 eta 26an ospatuko den Lauarin folklore jaialdian Poloniako INA dance group eta Moldaviako Hora lui Ion Bazatin taldeak ikusteko aukera izango da Donostian, hiri bertako Eskola, Goizaldi eta Trebeska taldeekin batera. Hona hemen hiru egun horietako egitaraua:\n19:00 – 19:45 Desfilea erdialdeko eta Alde Zaharreko kaleetatik.\n20:00 - 21:30 Emanaldia Konstituzio plazan.\nEkainaren 25a, larunbata\n11:00 - 13:00: Tailerrak Antiguako merkatu zaharrean.\n17:00 – 18:00: Desfilea: Sarriegi, Narrika, abuztuaren 31a kalea, Trinitate plaza, Kale Nagusia, Portua, Boulevard, San Jeronimo eta Konstituzio plaza. Bidean talde bakoitzak 5 minutuko emanaldiak egingo ditu.\n18:00 – 18:30: Emanaldia Konstituzio plazan. Talde bakoitzak 10 minutu.\n20:00 – 21:30: Emanaldia Konstituzio plazan.\nEkainaren 26a, igandea\n12:30: Desfilea Antiguako kaleetan zehar.\n13:00: Emanaldia Antiguako frontoian. Talde bakoitzak 10 minutuko emanaldia eskainiko du.\n19:00 - 22:30: Jaialdi amaiera Guardetxean.\nIturria: Lauarin folklore jaialdia 2011 programa (pdf)\nESKOLA Dantza Taldeak ere parte hartuko du Lauarinen, bai antolakuntza lanetan, baita dantza emanaldia eskainiz ere!\nEskerrik asko Unai eta barkatu ez Eskola jarri izana.


BLACK LATTE en Fuengirola erosi batetik 49 €\nEdan Black Latte pisua galtzea erosi en Fuengirola (Espainia)\nOna erosteko Black Latte en Fuengirola, behar:\nNon erosi en Fuengirola Black Latte\nIdatzi zure informazio pertsonala sartu eskaera orria-type onena edan eraginkorra weight loss Black Latte en Fuengirola prezio txiki bat . Itxaron deia Kudeatzailea ordena Black Lattezuen zurekin harremanetan jarriko da laster. Noiz lortuko duzu poslala ordaindu ahal izango duzu, zure eskaera en Fuengirola.\nHainbat modu daude azkartzeko prozesua metabolismoa, baina pertsona bat bada en Fuengirola asko ditu, gehiegizko pisua, ohiko metodo oso gutxitan baimendu exekutatu behar duzu, metabolismoa. Kasu horietan hartu behar duzu, laguntza bereziak. Eraginkorrena bat da Black Latte. Edari hau sustatzen metabolismoa handitu eta eraginkorragoa erretzearen gantz, modu naturalean. Jende asko nahi pisua galtzen, besterik gabe, edateko, kafe bat edan goizean. Horrez gain, tresna honek emango dizu ardura bizitasuna eta energia osoa lanean egun.\nNola edari bat erosten Black Latte en Fuengirola\nErosteko Black Latte gaur egungo stock en Fuengirola (Espainia), idatzi telefono zenbakia eta zure izena eta eskaera-inprimakia, eta laster jarriko da harremanetan, enpresa Kudeatzailea zure galderak erantzuteko on ordainketa eta bidalketa Black Latte. Recoger pakete bat postetxean edo izango da entregatu zure etxean mezulari bidez. Ordainketa ondoren jaso eta bere esku. Zehatza bidalketa prezioa Black Latte en Fuengirola mezulari bidez zehaztutako helbide arabera alda daiteke hiria Espainia, galdetu prezioa edari bat Black Latte Kudeatzailea ondoren ordenatzen buruzko webgunea.\nOrdena en Fuengirola Black Latte


Izoztutako erregaien lehia berria | Berria.eus\nGizartea Izoztutako erregaien lehia berria\nIzoztutako erregaien lehia berria\nTxinak itsaspean gordeta dauden metano hidratoetatik gasa erauztea lortu du; Japoniak duela zenbait urte irekitako bideari jarraitu dio horrela. Askok etorkizuneko energiaren abiapuntutzat dute, baina tentuz aztertu behar da zer eragin duen prozedurak ingurumenean.\nMetano hidratoak, itsaspetik atera berriak. GEOMAR INSTITUTUA\n2017-05-28 / Juanma Gallego\nTrivial jokoko galdera ematen du. «Non daude tenperatura baxuak eta oso presio handia?». «Itsaspean», erantzun lezake klaseko argienak. Eta hala da. Itsasoaren sakontasunean dauden baldintza horiek posible egin dute bertan altxor berezi bat sortu izana. Urrea ez bezala, zuria da, baina lokatz artean gordeta dago. Sua hurbilduz gero, sua hartzen duen izotza da. Funtsean, izotz horren barruan gasa dagoelako.\nEnergia egarri diren herrialdeentzat, bereziki, izotz horrek udako bazkalosteetan izozkiek duten erakargarritasunaren parekoa du. Kalkulatzen da erregai horren metro kubo bakoitzeko 164 metro kubo metano daudela. Energia iturri gisara, beraz, gutizia eragiteko modukoa da. Izozki gehiegi jatea ez da komeni, ordea, eta agian hori metano izotzarekin ere aldera liteke. Dena dela, Txinak iragarri berri du itsaspean gordetako metano hidratoetatik gasa erauztea lortu duela. Ez da halako zerbait lortu den lehenengo aldia: Japoniak ere antzeko mugarria iragarri zuen 2013an. Nolanahi ere, lehia teknologiko bat abian dagoen seinale da bigarren iragarpen hau.\nUstiaketa egin duten lekua ere kontuan hartu beharrekoa da. Hego Txinako Itsasoan egin dute. Seguruenera, eta geoestrategiaren ikuspuntutik, egunotan planetan dagoen puntu beroenetakoan, hain zuzen. Txinak itsas horren inguruko subiranotasun aldarrikapenak egin ditu, eta, koral atoloietan oinarrituta, uharte artifizialak eraikitzen ari da. Baina eskualdeko beste hainbat herrialdek ere antzeko aldarrikapenak egin dituzte, eta, azken asteotan bereziki, AEBek eremuan dituzten gerra ontzi eta hegazkinekin tirabirak izan dituzte txinatarrek.\nLurra eta Baliabideetako ministro Jiang Damingek jakinarazi du, hil honen 18an, hidratoak eskuratzeko arrakasta. Haren hitzetan, «mundu mailako iraultza energetikoan» aitzindaria izango da lorpena. 1.266 metroko sakontasunean topatu dituzte hidratoak. Xinhua Txinako agentzia ofizialaren arabera, «purutasun handiko 16.000 metro kubo» atera dituzte eguneko. Txinako Alderdi Komunistak eta Estatu Kontseiluak idatzitako zorion gutunaren arabera, abantaila handiak dakartza albisteak: «Energia oparoa eta garbia da, eta mundu mailako energiaren garapenaren etorkizunerako garrantzi estrategikoa du». Hala ere, eta gutunean onartu dutenez, «bidaia luze batean egindako aurrerapauso kritikoa» baino ez da iragarri dutena.\nAsian jokatzen den lehia\nJaponiaren eta Txinaren arteko lehia ikusten du Alemaniako Geomar Institutuko ingeniari Klaus Wallmannek. «Bi herrialde horien arteko lasterketa dago. Funtsean txinatarrek japoniarren saioa errepikatu dute, baina egitura geologiko ezberdin batean». Ekoizpenari dagokionez ere oso antzeko ahaleginak izan ei dira. «Japoniarrek zazpi egunez atera zuten gasa, eta txinatarrek, berriz, zazpi egun eta erdiz».\nHidrato horiek ikertzeko Europan martxan dagoen proiektua zuzentzen du Wallmannek. Mundu mailan ikerketa asko egiten direla azaldu du adituak: AEBetan eta Europan, esaterako. Baina, batez ere, Asian ikertzen ari dira: buru-belarri. Hego Korea, Japonia, India eta Txina zeregin horretan ari dira. Europan finantziazio gutxiago dagoela esan du adituak, eta, horregatik, ikerketa gutxiago egin direla. Hala ere, urte honen amaierarako, «urrian edo azaroan», Itsaso Beltzeko Bulgariako eremuan ikerketa bat abiatzeko asmoa dute.\nBaliabide horiek eskuratzea errealista ote den galdetuta, oinarrietara jo du adituak. «Funtsean, sedimentuetan izoztuta dagoen gas naturala besterik ez da. Izotza eta sedimentua banandu behar dituzu, eta baita presioa kendu ere. Horrela gasa eta ura jasotzen dituzu. Beraz, oso antzekoa da beste gas biltegiekiko». Halere, ekonomikoki bideragarria izango ote den ez dakitela onartu du adituak, oraindik garapenean dagoen teknologia baita. Japoniarrek aurten beste ahalegin bat egingo dutela ere iragarri du ingeniariak. «Oraingoan, ekoizpena hainbat hilabetez mantendu nahi dute».\nIbilbidea oraindik ere luzea izango dela azaldu du Luis Miguel Agirrezabala EHUko geologoak ere. «Kalkulatzen da 2023. urtera arte ez dela lortuko, modu industrialean, ustiaketa martxan jartzea. Izan ere, arazo asko daude horiek eskuratzeko, eta beste erregaiekin alderatuz, garestiagoa da ustiaketa».\nJaponiak erregaiekiko duen menpekotasuna ere aipatu du adituak. «Oso hidrokarburo gutxi daukate eskura, baina, metano hidrato horiek lortuz gero, autosufizientzia maila handiagoa izango lukete».\nLehia batez ere Asian bada ere, metano horiek kontinenteetako ertzetan oso arruntak direla esplikatu du Agirrezabalak. Zergatik?«Itsaspean, kontinenteetako ertzetan, sedimentuak pilatu ohi direlako. Bestetik, itsasoko sedimentuak ere ailegatzen dira bertara. Sedimentu horiekin batera, materia organikoa ere badago. Batez ere, ibaiek itsasoratzen dute, baina itsasoko planktona ere biltzen da». Horiek guztiak nahasten dira, eta, materia organikoa pilatzen den heinean, horien gaineko presioa handitzen da, lurperatu arte. «Materia hori deskonposatu egiten da, eta, hortik, hidrokarburoak sortzen dira. Metanoa da, hain zuzen, hidrokarburorik sinpleena eta arruntenetakoa».\nAgirrezabalaren hitzetan, oso arina izanda, metanoak gorantz egiteko joera du, sedimentuak zeharkatuz. «Presio handitan dagoen ur hotzarekin topo egiten badu, gasa izozten da». Ur molekulek sare antzeko bat osatzen dute orduan, eta sare horretako zuloetan pilatzen da metanoa. «Tenperatura hotza eta presio handia mantentzen badira, egonkor gordetzen da metano hidratoa, izotz geruza baten moduan».\nUstiaketa horrek ingurumenean sor ditzaken arazoez ere mintzatu da EHUko aditua. Batetik, presio eta tenperatura baldintzak aldatzean egon litezkeen metano askatzeak aipatu ditu. «Atmosferara igarotzen bada, berotegi efektua eragiten duen gasa da. Metano ihes masiboak egon litezke, beraz, eta hain sakonera handitan, egoera guztiz kontrolpean izatea oso zaila da». Bestetik, sor daitezkeen luiziak ere kezkatzeko modukoak izan daitezkeela azpimarratu du adituak. «Pentsa, hidratoa deskonposatzen denean, izoztuta zegoenean baino 170 bat aldiz handiagoa dela haren bolumena. Sekulako bolumen handitze bat gertatzen da, beraz. Hori sedimentu azpian gertatzen bada, sedimentua konkortu egiten da, eta ezponda aldera joan daiteke, itsaspeko luiziak eraginda. Inguruetan gasa ustiatzeko instalazioak egonez gero, horiek pikutara joan daitezke, benetan oso mugimendu bortitza izan daitekeelako».\nWallmannek ere arazo hori nabarmentzeko modukoa dela uste du: «Metano hidratoek porlanak jokatzen duen antzeko rola betetzen dute zenbait sedimentutan. Gasa itsaspetik ateratzean, egonkortasun hori desagertzen da, eta, inguru desegokian egonez gero, itsaspean lur-jauziak sor litezke».\nAzkenik, Agirrezabalak gogorarazi duenez, «aterako den gas hori erreko da, karbono dioxidoa sortuz». Finean, metanoa erregai fosil bat besterik ez delako.\nNafarroako Gobernuak 2002ko Berdintasunerako Legea berrituko du


Kontseiluaren larunbateko elkarretaratzean parte hartzera deitu dute hainbat sindikatuk - Nafarroa - euskalerriairratia.eus\nKontseiluaren larunbateko elkarretaratzean parte hartzera deitu dute hainbat sindikatuk\nEuskalerria Irratia 2019-10-17 14:01\nELA, LAB, Steilas, ESK, Hiru, EHNE eta CGT sindikatuek salatu dute Euskararen Foru Dekretuaren zenbait artikulu deuseztatu dituen epaiak nafarren hizkuntza eskubideak urratzen dituela.\nEpaiari helegitea jar diezaiola eskatu diote Nafarroako Gobernuari.\nELA, LAB, Steilas, ESK, Hiru, EHNE eta CGt sindikatuek gaitzetsi egin dute Euskararen Foru Dekretuaren zenbait artikulu deuseztatu duen Nafarroako Auzitegi Nagusiaren epaia, eta dei egin dute larunbaterako Kontseiluak antolatu duen elkarretaratzean parte hartzera.\nEpaiak nafarren eskubideak urratu egin dituela eta aurreko gobernuak euskararen arloan egindako urrats apalak atzera bota dituela salatu dute. "Ezin onartuzkoa da administrazio publikoan hizkuntza eskubideak behin eta berriz urratzea. Horrelako ekintzak, hizkuntz eskubideen berdintasunaren aurkakoak, ez dira inola ere onargarriak; euskarak, bertako hizkuntza minorizatua denez, babes legeak behar ditu, diskriminazio positiboa, eta ez bigarren mailako hizkuntza gisa hartzeko baliabiderik", adierazi du Steilas sindikatuko Araceli Montesek.\nHorren aurrean, Nafarroako Gobernuari eskatu diote epaiari helegitea jar diezaiola eta legeak ematen dituen baliabideak erabil ditzala dekretuan jasotako euskararen aldeko aurrerapauso oro babeste aldera.\nEpaiak euskararen lege berri baten beharra agerian utzi duela uste dute sindikatuek, haien hitzetan, foru lege maila duen testu berri batek bakarrik ezabatu baitezake zonifikazioa, eta euskaldunen eskubideak bermatu. "Horrela soilik, oraingo lege esparrua gaindituz, Nafarroak berezko duen hizkuntza arautu ahal izanen du, nafar guztien hizkuntza eskubideak bermatuz. Bertzela, gaitzetsi dugun epaiaren kasuan bezala, epaitegiek ikuspuntu arras diskriminatzaileei eutsiko diete, eta gure hizkuntza arautzeko ahalmena zalantzan geratuko da".\nAzkenik, Navarra Sumaren eta PSNren zein UGT, Afapna, Sindicato Medico eta Satse sindikatuen jokaera salatu dute, euskara "behe-mailako" hizkuntza gisa ulertzen baitute, eta "mendialdera edota etxe barrura" mugatu nahi baitute, "jendartean onik eta estimaziorik jaso gabe".


Erdialdean aparkatzea: 12 hiriren konparaketa: Desberdintasun handiak aparkatzeko denbora eta prezioan [5etik 4. orria] | Aldizkaria | EROSKI CONSUMER\nHiriburuen erdialdean aparkatzea zaila eta desatsegina izaten da kasu gehienetan eta estresa eragiten du azkenean. Denbora asko galtzen da eta joan behar dugun lekura garaiz iritsiko ote garen ez jakiteak dantzak jartzen dizkigu nerbioak. Gidari asko haserretu egiten da beste gidariekin, oinezkoekin edo bere autoko bidaiariekin. Egoera hori sarri bizi behar izatearen ondorioz gidariek beldurra izaten diote autoa hartzeko orduari eta aurrez antsietatea sentitzen hasten dira; horrela sortzen den zirkuluak antsietate handiagoa eragiten dio. Egoera horrek eragin kaltegarria izaten du trafikoaren aurrean. Eguneroko bizitzan estresa eragiten duten gertaerek antsietatea, buruko mina, giharretako mina eta liseriketa txarrak eragiten dituzte.\nTrafikoz beteriko bideetan zehar ibili eta hirien erdialdean aparkatzen saiatzea eguneroko gauza bihurtu dira eta erabat amorragarri eta etsigarriak gainera. Eguneroko arazo izate horrek areago egiten ditu arazoak. Oso zaila da hainbesterainoko estresa eragiten duten egoeretara ohitzea eta norbere buruaren kontrol handia eta pazientzia dosi handiak eskatzen ditu. Egoera horiek lotura zuzena izaten dute estresarekin eta aktibazio handiagoa eragiten diote, organismoari berehalako ekintza agintzeaz arduratzen den nerbio-sistema sinpatikoari.\nHorrela, areagotu egiten dira arnasaren eta bihotzaren erritmoa eta presio arteriala eta horrek aukera ematen dio gizakiari azkarrago eta eraginkorrago erantzuteko eta, beraz, arrisku egoeren aurrean -adibidez auto bat jotzeko zorian egotean- denboraz erreakzionatu eta kolpetik gelditzen du autoa. Hala ere, egoerak berehala jokatzerik eskatzen ez badu, nerbio sistemaren aktibazio handiago horren ondoriozko sentsazioak desatsegin gisa hartzen dira, larregizko energia hori ez baita bideratzen ez eta erabiltzen eta palpitazioak eta izerditzea negatibotzat hartzen dira. Nerbio sistema periferikoaren aktibitatea ere areagotu egiten da, muskuluen tentsio maila erregulatu eta mugimenduak egiten dituenarena.\nHorregatik, luzaro auto-ilara batean harrapaturik egotean, buruko, lepoko eta bizkarreko mina ager litezke. Eta estresa era bizian, sarri eta era iraunkorrean gertatzen baldin bada, beste arazo batzuk ere sortzen dira, nekea, jateko gogorik eza edo kontzentratzeko arazoak besteak beste. Estresa agertzea, egia esan, egoera mehatxu gisa hartzearen ondorio da. Pertsona egoerari aurre egiteko patxadaz eta zentzuz prestatzen baldin bada, estresa oso txikia izango da. Baina egoera hori izugarri eta bidegabetza jotzen badu, erantzuna ere giharretako tentsioa, bihotzaren erritmoa arintzea eta abar izango da eta emozio negatiboak bizi izango ditu pertsonak.\nTrafikoko arauen bidez arautzen diren gizarteko harremanetan agertzen da agresibitaterik handiena. Eta, itxuraz, testuinguru horretan izaten dira hurbilen armak eta objektu ziztakariak. Estresak eta indarkeriazko jokaerak gehitzeak kalte egiten dio errepideko segurtasunari ere. Autoa uzteko leku bat bilatu behar izateak gehitu egiten du gidarien nekea eta hori arriskutsu bihurtzen da kilometro asko egin ondoren edo egun osoa lanean eman ondoren izaten den nekearekin. Aparkatzeak elkartasunik eza eragiten du gidarien artean, beste auto bat aurreratzeak edo antzeko beste egoera batzuek baino gehiago agian.\nAutoa aparkatzeko lekuaren bila dabilenean gidariak arreta gutxiago jartzen du gidatzen. Leku baten bila jartzen du kontzentrazio osoa eta areagotu egiten da beste auto bat jotzeko edo oinezkoren bat harrapatzeko arriskua. Baina, gainera, aparkalekuaren bila aritzeak sortzen duen estresa eta tentsioa ez dira amaitzen lekua aurkitzen denean. Egoera horrek jarraitu egiten du autoa behar bezala utzi ez bada edo zona urdineko txartela berritu behar bada. Izan ere, txartelaren sistema baliagarria da trafikoa arautu eta aparkalekuak libre uztea lortzeko, baina estres egoerak sortzen ditu lehendik ere horretatik ondo dabilen gizarte honetan.\n<< Aurreko orrira joan: Hiri barruko trafikoa, arazo latza\nHurrengo orrira joan: Autoaren desgastea >>


Zaintzaz harago doazen gogoetak | Politika | Berria\nZaintzaz harago doazen gogoetak\nEmakumeaz, espetxeaz eta zaintzaz jardun dira, mamitsu, preso ohiak eta senideak, Amasa- Villabonan, Lurgatz talde feministak antolatu duen mahai inguruan. Emakumez bete da.\n'Emakumea, espetxea eta zaintza' izenburupean egin zen mahai ingurua, Mintzolan. GORKA RUBIO / FOKU Tamaina handiagoan ikusi\n«Ez dut izan bisean bisekorik, ez dut izan bisitarik Martuteneko kartzelan egon naizen artean, eta, gainera, garbitu egin behar izan ditut besteek erabilitako mintzategiak eta bisean biseko gelak», Katia Reimbergen hitzak dira: migrantea, preso ohia Martutenen. «Espetxea pertsona suntsitzeko tresna izan arren, sistema hori eustera behartzen zaituzte barrutik, ez daukazulako inor dirua pasatzen dizuna edo bisita bat egiten dizuna, eta konpresa bat erosteko dirurik ere ez daukazu; ez daukazu beste erremediorik sisteman sartzea baino». Bat egin du baieztapen horrekin Nekane Txapartegi Nieve euskal preso ohiak. «Kartzela pertsona suntsitzeko tresna da, eta, sisteman sartzen ez bagara, gure arazoa dela diote, baina irauli egin behar dugu hori: arazoa beraiek dira».\nEmakumea, espetxea eta zaintza izeneko mahai ingurua antolatu zuen Amasa-Villabonako (Gipuzkoa) Lurgatz talde feministak asteazken ilunabarrean. Emakumez bete zen aretoa, bost hizlariren bizipenak entzuteko eta horretaz aritzeko.\nEkhiñe Eizagirrek Sarerentzat egindako bideo batek ireki zuen saioa. Kartzelan senideak dituzten emakumeen ahotsak jasotzen dira laburrean. Haiek izan dira hamarkadetan kartzelan dituzten senideen zaintza lanak egin dituztenak: paketeak prestatu, bisitak antolatu... Lan horren ikusgarritasuna erdigunera ekartzea aldarrikatzen da bideoan.\nEsti Amenabarro Iraolak ireki zuen mahai ingurua, gero. Euskal preso baten senide izanda, bisita bakoitzaren atzean ezkutatzen denaz hitz egin zuen, eta bi ardatz aipatu zizkien gainerako hizlariei: zer den kartzela eta zer esan nahi duen zaintza egiteak kartzelan.\nMaite Aranalde Ijurko euskal preso ohiak hartu zuen hitza, eta hizlari guztiak bat etorri ziren honetan: kartzelak, pertsonak suntsitzeko espazioak izateaz gain, gizonentzat eraikitako espazioak dira: «Poitierseko kartzelan, gizonak futbolean ibiltzen ziren, eta gu ezin ginen atera patio txiki gris batetik».\nReimbergek berretsi egin zuen hori, eta gehitu zuen, Martuteneko kartzela txikia izanik, beti modulu batean egon behar dutela andreek, «eta zure modulutik atera behar baduzu zerbaitetarako, gizonen modulutik pasatu behar duzu. Etengabeko erasoak jasan behar dituzu». Eta sistemaren beraren makurraz ohartzeko, datu hau eman zuen: «Hilean 180 euro ematen zizkiguten Martuteneko kartzela garbitzeagatik. Posturik txarrenak emakumeentzat dira».\nTxapartegik beste bi eratako kartzelak ezagutu ditu: bata, 1999an. Bost egun inkomunikatua eta torturatua izan ostean, Soto del Realera eraman zuten. Han, kideen babesa ezinbesteko izan zuela azaldu du, «osatzeko». Erbestean egon ostean, berriz espetxeratu zuten 2016an, Suitzan. Bakartze erabatekoa jasan zuen han. 23 ordu ziegan eta ordubeteko patioa. Alaba ere ezin izan zuen ikusi lehen hiru hilabeteetan. «Ezleku batean nengoela sentitu nuen, eta etengabe mezu hau jasotzen nuen: zurekin nahi dudana egingo dut». Emakumearen gorputzarekiko kontrol osoa izatea dute asmo: «Nola jantzi agintzen digute; erabat sexualizatuta janzteko arropak pasatzen zizkiguten; dutxa astean bitan, ur beroa hamar minutuz...».\nMaite Ortiz Garziaren bizipena ere ez da samurra: 1987an atxilotu zuten, eta Carabanchelen espetxeratu. Senarra sasira joan zen, eta 13 eta 14 urteko seme-alaben kargu Ortizen ama egin zen, gazteen amona. Zortzi hilabete egin zituen kartzelan Ortizek. Senarrak, baina, 11 urte egin zituen erbestean, eta, gero, Espainiaratu eta espetxeratu egin zuten. 15 urteko espetxealdian, Ortiz arduratu zen bisitak antolatzeaz, paketeez... Ortizen semeak ere hemezortzi urte darama kartzelan. Emaztea arduratzen da zaintza osoaz.\nHorren harira, beste gai bat atera zen: preso dagoena gizona denean, gehienetan bikotekideak izan ohi dira urteetan presoa ahalik eta ondoen egon dadin arduratzen direnak. Aitzitik, presoa emakumea den kasuetan, eta bikotekidea gizonezkoa denean, harreman asko eten egin izan direla baieztatu dute hizlariek. Gehienetan amak arduratu izan dira presoen zaintzaz kasu horietan.\nJoaten dena eta dagoena\nElkarrizketa interesgarria sortu zen, halaber, Amenabarroren eta Aranalderen artean. Bisitara joaten denaren eta kartzelan zain dagoenaren artekoaz aritu ziren. Amenabarrok uste du agian ez dela behar beste ikusten senide bat kartzelan izateak zer lan daukan atzean, eta Aranaldek onartu zion hori: «Barruan nengoenean, nik ez nuen lan hori ikusten, baina orain, kanpoan egonda, egokitu zait bisitaren batera joatea, eta kilometro bakoitzaren atzean dagoen lana sekulakoa da, bai». Eta Amenabarrok gehitu zuen: «Bisitetara joatean, galdetzen digute: dena ondo? Saiatzen gara ez eramaten arazoak. Baina beti dena ondo, ez».\nSenideek eta lagunek kanpotik egiten dituzten zaintzez harago, espetxe barruan ere zaintza sareak antolatzen direla berretsi dute hizlariek. Txapartegik esan zuen bizipen horiekin hainbat familia sortu dituela, eta Soton sortutako taldeak halaxe irauten duela.\nReimbergek bakardadeaz hitz egin zuen, bakardade handiaz. Bizirik irauteko, harentzat hauek izan dira euskarri: «Dolores Juliano, amona eta mugimendu feminista. Horiek izan dira nire salbatzaileak». Iruditeria aldatu beharraz ere hitz egin zuen. Uste du kartzelak bizi garen gizartearen isla direla. Zaintza kolektiboa eta bizitzaren zaintza erdigunean jarriko dituen gizarte eredu bat aldarrikatu zuen, «sistema kapitalista heteropatriarkal hau biozida delako». Bat etorri ziren denak honetan ere: kartzelak eraitsi egin behar dira.\nEspetxea pertsona suntsitzeko tresna dela eta emakumeengan gainzama handia duela ados, aurrera begirako lanaz jardun ziren. Bisitetarako bidaietan gehienak emakumeak izanik, balioa eman zieten elkarren artean sortzen diren zaintza sareei eta harreman bereziei, euskarri gisa. Horrez gain, mezu bat helarazi nahi izan zuten: kartzeletara idazteko eskatu zuten. Reimberg: «Oso ekintza erraza da. Iritsiko da, eta egingo du bere bidea; aldatuko ditu gauzak». Ortizek ere horixe gehitu zuen: «Ez ahaztu gutun bat idazteaz: exijentzia konstante bat izan behar du presoenak». Txapartegik, horiek berresteaz gain, mahai inguru horren moduko espazioen garrantzia azpimarratu zuen: «Horrelako espazioak sortu behar dira, hitz egin, eta horrela lortzen da kontzientzia kolektiboa».


Bizkaia.Net - Bizkaimedia - AHALDUN NAGUSIAK BERZIKLATU PLANTA ETA ORCONERAKO BIDEGORRIA BISITATU DITU ORTUELLAN\nAHALDUN NAGUSIAK BERZIKLATU PLANTA ETA ORCONERAKO BIDEGORRIA BISITATU DITU ORTUELLAN\nOstirala, 2012(e)ko Maiatzaren 18a 12:37\nJose Luis Bilbao Ahaldun Nagusiak Berziklatu hondakin handiak tratatzeko planta eta Orconerako trenbide zaharraren gainean eraiki den bidegorri berria bisitatu ditu. Iosu Madariaga Ingurumeneko foru diputatua eta Itziar Garamendi Herri Lan eta Garraioen foru diputatua ondoan zituela, Jose Luis Bilbao Bizkaiko Ahaldun Nagusiak Ortuellan eta Trapagaranen burutu diren bi proiektuak ezagutu ditu. Bertziklatu hondakin handiak tratatzeko plantako instalazio berriak eta Ortuellako Orconera auzoa eta Trapagaran lotzen dituen ia lau kilometroko bidegorri berria dira. Bisitan Xabier Cuellar Trapagarango alkatea egon da ere.\nHondakinak tratatzeko modulu berriak 300 metro koadro gehiago ditu eta berrerabili ahal diren produktuak erakusteko eraiki da. Gizartean berrerabilerari buruzko kontzientzia handitzen lagunduko du eta erakunde kideek (Koopera eta Emaus) merkaturatzen duten materialaren salmenta indartzeko balioko du. Jarduera berriak dendek onartzen ez duten material honen tratamendu-kanonak aurrezteko aukera emango du, eta, hortaz, handitu egingo da berrerabilera-gradu orokorra.\nBestalde, Bizkaiko ikastetxeek bisitak egiten dituzte hondakinen berrerabilera eta birziklatzea sustatzen dituzten azpiegituretara, eta Berziklatu azpiegitura horietako bat da. Hori dela-eta, Berziklaturen helburuen barruan, iraunkortasunaren kontzeptua zabaltzea dago, eta argi adieraztea nolako garrantzia daukan gure inguruan kontzeptua horren aplikazioak.\nBerziklatuk gizarte-bazterketa arriskuan dauden jendea kontratatuz egiten du hondakin handien tratamentua, Diru Darrerak Bermatzeko Errenta kobratuko luketen pertsonei ematen die lana. Horrela persona horien egoera ekonomikoa eta soziala hobetzea ahalbidetzen du. 2011.urtean 190.000€ko itzulera suposatu zuen eta aurten diru-kopuru hori handitzea espero dute.\nModulu berrian 150.000 euroko inbertsioa egin da; kopuru horretatik 113.000 euro Bizkaiko Foru Aldundiak jarri ditu. Gainerako inbertsioa BBK-k eta Berziklatu berak egin dute.\nBizkaiko Foru Aldundiak Orconerako trenbide zaharraren gainean eraiki duen bidegorria ere bisitatu du Jose Luis Bilbao Bizkaiko Ahaldun Nagusiak. Bidegorri hori Berziklaturen instalazioak dauden lekuan hasten da.\nBidegorri berria Orconerako meatze-trenbide zaharraren gainetik doa, Ortuellatik Trapagaranera, eta 3.700 metroko luzera du. Bidegorria eraikitzeko 6 milioi euroko inbertsioa egin da, eta 18 hilabete behar izan dira. Ibilbidea Berziklaturen instalazioak inguratzen dituen bidean hasten da. Bide hori Gallartako Meatzaritzaren Museotik dator eta 700 metrotan luzatu du bidegorria. Oinezkoentzako eta bizikletentzako bide berri hau Trapagaranen amaitzen da, Ugarte auzoan, N-634 errepidetik MHS/AP-8 autobidera sartzeko ordainlekuetara doan bidean. Ibilbide hori Ortuellako Las Losinas auzoaren ondotik eta Trapagarango Escontrilla Alta, San Andres, Zaballa eta Durañona auzoen ondotik pasatzen da.\nObraren barruan oinezkoentzako eta bizikletarientzako ibilbide bat egin, da meatze-trenbide zaharraren zabaldegia aprobetxatuta. Hori dela eta, ez da hondeaketarik edo betelanik egin behar izan. Oinezkoek erabiltzeko sekzioak 2,5 metroko zabalera du, eta ziklistenak, 3 metrokoa. Horrez gainera, drainatze-sistemak eraiki dira bidearen albo bietan. 0,5 metroko zabalera dute.\nBide berriaren elementu berezienetako bat meatze-trenbide zaharrean dauden sei tunelak dira. Trenbideko tunel horiek finkatu eta egokitu egin dira, lur-jausien arriskua ekiditeko eta euri-uren filtrazioak kentzeko. Argiekin eta dekorazioarekin amaitu dira elementu hauen gaineko jarduketak. Lau atsedenleku eraiki dira bidegorrian zehar, eta harana ikusteko begiratoki ere dira.\nZoruak bi kolore ditu, oinezkoentzako zatia eta ziklistentzako zatia identifikatzeko eta bereizteko. Bestalde, ibilgailu astunak ibili ahal izateko moduan eraiki da, mantentze-lanetarako, larrialdietarako eta baimendutako beste erabilera batzuetarako (etxebizitzetara edo finketara sartzea, adibidez).\nBidegorriari lotutako instalazioak osatzeko, bide mota honi dagokion seinaleztapena jarri da eta aparkalekuak prestatu dira Metropoliaren Hegoaldeko Saihesbideko ordainlekura iristeko bidearen ondoan.\nLa Orconera 1 (4634 Kb.)\nLa Orconera 2 (4739 Kb.)\nLa Orconera 3 (4888 Kb.)\nJosé Luis Bilbao (350 Kb.)


Bilaketa Ranking Factors Rank Correlation 2013 | Martech Zone\nOsteguna, ekaina 27, 2013 Osteguna, ekaina 27, 2013 Douglas Karr\nDK New Media berriki saioa hasi du Bilaketa-metrika eta orain bere suite filial gisa sustatzen ari gara hemen Martech Zone. Funtsezko arrazoia da bakanetako batzuk direla SEO tresnak hori beste inpaktu sozialetan eta rankingean arreta handia jartzen ari da beste SEO faktore tradizionaletan.\nGoogle-k ondo kokatutako web orriek zer dute komun eta zerk bereizten ditu maila baxuagoko orrialdeetatik? Bilaketa-metrikak bilaketa-emaitzen goiko posizioetan agertzen diren 300,000 URL aztertu ditu propietate batzuen presentzia eta neurria aurkitzeko. Emaitzak propietate (faktore) horiek Google-ren sailkapenarekin (nola erabiltzen duten) erlazionatuta azaltzen dira Spearman-en maila korrelazio koefizientea).\nTxosten hau oso zabala da eta ez ditu datuak oker adierazten (kausalitatea eta korrelazioa) bilaketa-motorrak optimizatzeko enpresa profesional eta profesional askok egiten duten moduan. Guretzako funtsezko bilaketa bilaketa praktika estandarren eragina partekatze sozialarekin batera da ... aupa!\nMOS SEO Zerbitzuak\nUztailean 12, 2013 at 5: 10 AM\nInfografia polita. Seinale sozialak eta Google Authorships dira SERPen sailkapen ona lortzeko faktore garrantzitsuenak ere.


Lizar Begoña: "Poesiak hizkuntzarekin jolasteko aukera ematen du, zuzen-zuzenean" - Sopela - Hiruka.eus\nLizar Begoña: "Poesiak hizkuntzarekin jolasteko aukera ematen du, zuzen-zuzenean"\nIker Rincon Moreno 2022-06-02 15:46\nGepardo japoniarrak izeneko poesia-liburua kaleratu berri du Lizar Begoña idazle sopeloztarrak. Bere bigarren lana da, orain bi urte Aro Beilegia izenekoa plazaratu baitzuen. Dioenez, oraingoan kontzienteago landu du liburua, eta, errimakaz jolasteaz gainera, hitzen formari erreparatu dio arte bisuala landu guran. Donostian aurkeztu zuen liburua joan den astean, eta, horren harira, beragaz egon gara liburuaren nondik norakoak ezagutze aldera.\nGepardo japoniarrak izeneko poema-liburua kaleratu berri duzu. Zer dakar lan horrek?\nPoema-pieza txikiez osatuta dago lana. Ez da nobela baten modukoa; ez dago tramarik, baina bai lotu ditut poema guztiak, nolabait osotasun bat emateko guztiari. Hala, liburua hiru kapitulutan banatuta dago, eta horietako bakoitzak kontzeptu botaniko-paisajistiko bati egiten dio erreferentzia. Izan ere, sarreratik jada, Gilles Clément paisajista baten zita bat aipatzen dut non oinarritzen den flora basati baten ildotik, hala nola belar txarrak eta landare inbaditzaileak.\nEz da lehenengo aldia poesian oinarritutako lan bat egiten duzula. Zer du poesiak beste literatur generoek eskaintzen ez dutena?\nPoesiak hizkuntzarekin jolasten du gehiago, zuzen-zuzenean. Nobela batean gauzak kontatzen dira, baita poesian ere, baina kasu honetan modu oso konprimatuan; hizkuntzaren parterik gordinena erabiltzen da, materia prima. Orduan, polita da horrekin jolastea, eta hizkuntza bera kolokan jartzea.\nGainera, forma aldetik ere, liburu honetan garrantzi handia eman diot horri eta bisualki landu dut poema bakoitza, ez bakarrik zentzuaren aldetik. Hizkuntza eskultorikoki landu dut, paperean bertan hitzak modu zehatz batean antolatuta. Poesia bisualean oinarritu naiz honetan.\n"Hizkuntza eskultorikoki landu dut, paperean bertan hitzak modu zehatz batean antolatuta. Poesia bisualean oinarritu naiz honetan"\nZelako harrera izan zuen zure aurreko lanak, Aro Beilegia-k, publikoaren partetik?\nEgia esan, ez dakit. Gauza onak entzun ditut, bai. Nik uste dut sari batekin lotuta zegoenez, oihartzuna handiagoa izan dela. Dena dela, ni gustura gelditu nintzen emaitzarekin, baina nire lehenengo lana izan zenez, ez nuen liburuaren proiekziorik. Oraingoan, aldiz, kontzienteago egin dut liburua bera, kapituluak zelan antolatu eta hori dena.\nNondik datorkizu poesiarekiko maitasun hori?\nAspaldi hasi nintzen poesiaren mundua; 16 urte nituela-edo hasi nintzen gauzatxoak idazten, eta horretan jarraitu dut. Eroso sentitzen naiz medio honetan. Izan ere, nire ustez, oso zuzena da poesia; materia prima erabiltzen duzu, eta horrekin jolastu.\nBeste literatur-generoren batean saiakerarik egin duzu?\nBai, orain nabil probatzen apur bat gauza luzeago bat, baina kostatzen zait gehiago. Baina bueno, esperimentatzen ari naiz.\nZelan definituko zenuke zure poesia?\nUlermenaren mugetan kokatzen dut Gepardo japoniarrak dakarren poesia, erreferentzia asko ageri dira eta testu piezen formek ere pisu handia hartzen dute liburu osoan zehar. Ez da hainbeste ingurua azaltzeko saiakera semantiko bat, esango nuke gehiago direla nire errealitatetik sortutako hizkuntza hautatu baten "irudi pilulak". Paralelismo bat egitearren, museo bateko areto erdian eskultura bat ikusten denean gertatzen den efektu antzekoa izan liteke. Nahiz eta esplikatiboa ez izan, karga estetiko-politikoa dute.\n"Erdiko kapituluan, badago Oteizaren poema-liburu batetik guztiz inspiratutako bat, horrek ere badaukalako eskultorikoki zer edo zer"\nArte Ederretako ikasketak egin dituzu; zure poesia artearen ildotik lantzen duzu?\nBai, esan bezala, forma eman diet poemei. Gainera, erdiko kapituluan, badago Oteizaren poema-liburu batetik guztiz inspiratutako bat, horrek ere badaukalako eskultorikoki zer edo zer. Izan ere, Oteizak ere, liburu horretan jolas hori egiten du, hitzei forma emanda. Berak, agian, hizkuntzaren bisio espaziala zuen, eta horren influentzia izan dut.\nAurretik, Bilbo Arten urtebeteko beka bategaz lanean ibili zinen. Zer landu zenuen denboraldi horretan?\nEgia esan, beste kontu batzuetan ibili nintzen garai horretan. Interes gehiago nuen mundu digitalean eta 3D formako gauzetan. Hala, egin nuen instalazio bat bideo digitalak eta 3D formatuak lantzen zituena.\nArtearen alderdi ezberdinak jorratzea gustatzen zaizu, beraz?\nBai, baina orain ikusten dut nahiko urrun artearen ikuspegi bisual hori. Erosoago sentitzen naiz testuan. Irudiekin saiatu naiz, baina ez daukat horrenbesteko loturarik. Bai elikatzen naiz horretatik gero sortzeko, baina ez dakit manipulatzen ondo irudia.\nBestelako proiekturik duzu buruan?\nZerbait prosan nago probatzen, baina oso berde dago. Ez daukat beste ezer itxirik.\nGainera, Getxoko Irakurle Kluba gidatzen duzu beste behin. Zelakoa izan zen iazko esperientzia?\nNire ustez, oso egitasmo polita da. Azken finean, liburuak nork bere barnean gordetzen ditu, irakurketa oso pertsonala delako. Beraz, niretzat oso aberasgarria da liburuak irakurtzea eta gero partekatzea jendearekin. Eta horixe da hemen egiten duguna, eta jendeak asko bizi du hori.\nAurten, nobedaderik izan duzue?\nIkasturteko azken hitzordua dugu ekainaren 13an. Horretan, Pape Niang idazle senegaldarraren Hasiera berri bat saiakera landuko dugu. Lehenengo aldia izango da mota horretako liburu bat landuko duguna, aurrekoetan beti jorratu ditugulako nobelak edo ipuinak. Ea zelan irteten den.\nEtorkizunean, zure libururen bat lantzea gustatuko litzaizuke?\nKar kar kar, poesiarekin zaila egiten zait ezer antolatzea, baina polita da entzutea ere jendeari zelan heldu zaion. Baina, bai, gustatuko litzaidake, interesgarria delako.\n"Gepardo japoniarrak" izeneko poesia-liburua aurkeztu du Lizar Begoña sopeloztarrak\nHodei Torres · Iker Rincon Moreno mai 30 Sopela\nLizar Begoña idazle sopeloztarrak Gepardo japoniarrak izeneko poesia-liburua kaleratu berri du, Susa argitaletxeagaz. Mota horretako bere bi...


Legazpiko Futbol 7 txapelketako final handia jokatuko dute bihar Bikuña zelaian - Goierriko Hitza : Goierriko Hitza\nBihar egun seinalatua da Legazpin. Futbol 7 txapelketaren finala jokatuko da Bikuña zelaian eta lehiaketaren bueltan ibili diren 360 legazpiarrek munduko finala balitz bezala biziko dute, izan ere, Legazpiko finala denez gero, biharkoan Legazpi mundua bilakatuko da. Mercenarios taldea bigarren titulua lortzen saiatuko da iaz haiek izan baitziren garaileak; aurten, pare bat fitxaketa egin dituzte eta are indartsuago daudela erakutsi dute. Jokalari beteranoen taldea jokalari oso gazteek osatutako Tzelzi taldearen kontra neurtuko da.\nFinala bigarren partida izango da. Aurretik 3. eta 4. postua jokatuko dituzte Culebras eta Hang Over taldeek. Culebras taldea talde beteranoenetakoa da, iaz ez zuten parte hartu eta aurten talde indartsua osatu duten arren, ez dira finalera heldu; bai, ordea, finalerdira. Hang Over taldeko jokalariak oso gazteak izanda ere, badute eskarmentua Futbol 7 txapelketan.\nHerri futbolaren festa 11:00etan hasiko da; finala 12:30ean izango da.\nFinalaren atarian Champions-eko ereserkiaren doinuak aterako dira bozgorailuetatik. Taldeetako jokalariak ilaran irtengo dira, aurreskua dantzatuko diete eta Ane Belokik bertsoak kantatuko dizkie. Hori guzti hori, solemnitate handiz eginda. Taldeen aurkezpena eta argazkiak egin ondoren, harmailak lepo daudela, finala hasiko da.\nEpailea beasaindarra izango da, «Legazpi kanpokoa izan dadin saiatzen gara inongo ika-mikarik sor ez dadin», dio Eñaut Auzmendi txapelketaren antolatzaile taldeko kideak.\nBehin finala amaituta 400 pertsona inguru elkartuko dira Azokan egingo duten bazkarira. Bazkaria 15:00etan hasiko da. Musika jarriko dute eta bazkalostean sari banaketari ekingo diote. Sariak irabazleek eta bigarren zein hirugarren postuan geratu direnek jasoko dituzte. Horiez gain, urtero-urtero bezala jokalari onenari saria emango diote, hau da, Aiztonagako Tigreari. Pitxitxiak ere saria eramango du.\nOndoren, parranda galanta egingo dutenaren seinale da Legazpiko tabernariek finalaren eguna jaietako egun baten parean jartzen dutela. Parrandan bidelagun izango dute Legazpiko RKR elektrotxaranga.\nTxapelketan 29 taldek parte hartu dute, guztira 360 lagun; horietatik 69 neskak izan dira. Gero eta gehiago dira neskak. Aurten, gainera, Neskontrol taldea lehenengo aldiz sailkatu da final zortzirenak jokatzeko eta inoiz baino gorago iritsi dira neskak sailkapenean.\nAntolatzaileen lanak gailurra joko du biharkoan. Beti bistan geratzen ez bada ere, maiatza aurretik lan eta lan ibili baitira.


LABIko teknikariek ez dute neurri berririk proposatu, 2021eko urtarrilak 4\nEz dute proposatu covid-19a ez hedatzeko neurri berririk. Horrela, datorren ostiralean, hilak 8, eta astelehenean, hilak 11, bilduko dira berriro.\nLABI batzorde teknikoaren bilera. Artxiboko irudia: EFE\nEuskadiko Babes Zibileko Planaren (LABI) batzorde teknikoak ez du proposatu covid-19a ez hedatzeko neurri berririk gaur egin duten bileran. Gauzak horrela, ez dute berriro bilera bat egingo ostiralera arte, hilaren 8ra arte, Eusko Jaurlaritzak jakitera eman duenez.\nOrgano horrek datu epidemiologikoen bilakaeran oinarrituta jarraitu beharreko neurriak proposatzen ditu, eta, ondoren, Iñigo Urkullu lehendakaria buru duen LABIren aholku batzordeak horien gainean erabakitzen du aldian-aldian.\nEra horretan, teknikariak Euskal Autonomia Erkidegoko pandemiaren azken egunetako bilakaera aztertzeko bildu dira, Gabon-gau, Eguberri, Urtezahar eta Urteberri egun nagusiak amaitu ostean.\nAstelehen honetan, EAEn egindako koronabirus proben positibotasun tasa ia puntu bat jaitsi da azken 24 orduetan; izan ere, igandean % 6,8ra jaitsi zen, eta, egun horretan ere, atzemandako kutsatze berriak murriztu egin ziren, 362 positiborekin.\nBilera horretan, mahai teknikoak egoera epidemiologikoaren azterketa egin du, baina ez du neurri berririk ezartzea proposatu. Horrela, datorren ostiralean, hilak 8, eta astelehenean, hilak 11, bilduko dira berriro.


Fenerbahceri, akaso; inauteriei, ezin irabazi | Kirola | Berria\nSaskibaloia. Baskonia Euroligako Lauko Finalean\nFenerbahceri, akaso; inauteriei, ezin irabazi\nNahiko oharkabean pasatuko dira Berlinen bai Lauko Finala eta bai bertaratutako Baskoniako 1.000 bat zaleak. Asteburuan, festa kutuna ospatuko du hiriburuak; milioi bat pertsona atera izan dira kalera.\nAlexanderplatzen paratu duten Baskonia Etxera atzo arratsalderako bertaratu ziren bai txaranga eta bai ehunka zale. D.A.\nD. Agirre -\nLausanan, 1994an, Europako Errekopako finala galdu berritan hiru mila lagun ordubete luzez kantari bere taldea kontsolatzen saiatu zirenetik, zaleak ekitaldi gorenetara egindako irtenaldiak Baskoniak bere nortasuna berresteko baliatzen dituen erritual bilakatu dira.\nBerlingo Lauko Finalean beste indar erakustaldi bat ematea apur bat zailduko zaie gasteiztarrei. Zuzendaritzak jasotako sarrera kopuru ez hain eskuzabalak, birsalmentako merkatuko prezioek eta bidaia merkeak topatzeko zailtasunek eragin dute Alemaniako hiriburura bertaratzeko irrikan zeuden hainbatek aukera baztertu izana. Mila lagun pasa dira Mercedes Benz Arenan aulkia ziurtatuta bidaiatu dutenak. Finalerdiak hasi arte modu estraofizialean bere sarrera eskuratzeko itxaropenarekin jarraitzen duenik ere bada.\nMultzo hori erdialdeko Alexanderplatzean biltzeko egitasmoa dago. Baskonia Etxea izenekoa atondu dute zuzendaritzak eta erakundeek Oase izeneko tabernan, Euroligak ere bertan paratu duen Fanzone karparen alboan. Aukera egokia da metroan bi geltoki eskaseko distantziara dagoen pabiloira joan baino lehenagoko orduak Gasteizko zaleekin eman nahi dituenarentzat. Sarrerarik gabekoentzat eta Berlinen bizi diren euskal herritarrentzat Neukoelln auzoko On Egin ostatuak (Wildenbruchstrasse 88) emanaldi bereziak prestatu ditu ostiral eta iganderako.\nBerlinen aspaldi zegoen maiatzaren 15aren asteburu hau agendetan kolorez markatuta, baina ez da Lauko Finala erantzulea. Kulturen Inauteria biziki maite du hiriak, eta milioi bat lagun erakarri izan ditu Kreuzberg auzora. Ostiral eta larunbatez Mehringdamm eta Hallesches Tor metro geltokien arteko gunean mundu osoko doinuak ezagutzeko modua dago, lau agertokitan. Igandeko desfilea da festaren muina, eguerditik hasi eta gaueraino herrialde ezberdinetako musikari eta dantzariei bidea irekitzen dieten karrozekin. Euroligako finala ospatzen den orduan, inor gutxi egongo da hirian Mercedes Benz Arenari so. Berlingo Euskal Etxearen bitartez, antolakuntzari eskaera egin diote Gasteiztik iritsitako erraldoiek eta txarangak desfilean parte hartzeko. Baiezkoa lortu bai, baina, azkenenean, lau erregeak izan dira hordagoari paso egin diotenak, ibilbide luzearekiko errespetuagatik.\nBerlinen baina gutxiago kostako da giroa berotzen Gasteizen Lauko Finalaren aitzakian Mendizorrotzako kiroldegian antolatutako emanaldian. Lau pantaila erraldoiren bitartez ikusi ahal izango dute zaleek finalerdia. 3.000 ikusle ingururako tokia dago Mendizorrotzan, eta bertaratzen diren lehen mila lagunek, gainera, saria izango dute, Lauko Finalerako espresuki diseinatutako bufanda.


Jabier Kalzakorta | Labayru Fundazioa - Part 5\nJabier Kalzakortak Lea Artibaiko ipuinak liburu baten batu ditu\nArgitaratze data: 2016-12-19 Kategoria: Ekitaldiak, Literatura\nJabier Kalzakortak liburua aurkeztu dau abenduaren 15ean Bilbon, Foru Liburutegian. Liburuan Lea-Artibaiko herri ipuinen antologia bat egin dau ‘Bizkaiko kondairak’ bildumaren barruan.\nBera markinarra izanik, Lea-Artibaiko tradizinoaren iturririk esanguratsuenetara jo dau corpusa osotzeko. Markina, Lekeitio, Ondarroa eta Aulestiko ipuinak aukeratu ditu, han eta hemen lehenago argitaratutakoen artean.\nBilduma berean argitaratu izan dira Bilboko, Gorbeiako eta Durangaldeko ipuinak. Seve Calleja koordinadorea dala, Bizkaiko eskualdeetako ahozko tradizinoaren barri emota dau helburu.\nArgitalpena euskeraz eta erderaz egin da, liburu berean edizino biak dagozala.\nherri ipuinak Jabier Kalzakorta\nArgitaratze data: 2016-12-19 Kategoria: Barriak, Literatura\nEuskal Ikasketen Masterreko bigarren mailan seina eskola-ordu emon dabez Jabier Kalzakortak eta Igone Etxebarriak azaro-abendu bitartean. Masterra Bordeaux Montaigne Unibertsitatearen programa da. Aurelia Arcocha irakaslea arduratzen da maila horretaz eta berak osotu dau programea.\nJabierrek eta Igonek herri literaturari buruzko arloa landu dabe ikasleakaz, lau saiotan, gai honeek aztertu dituela: herri literaturako generoak eta ezaugarriak, amodiozko kantuak Iparraldean, baladak eta mitologia.\nBordeaux Montaigne Unibertsitatearen eta Labayru Fundazioaren arteko lehenengo kolaborazino honen bitartez, erakundeen, lurraldeen eta ikerketa-taldeen artean zubiak eregiteko ahalegina dago.\nJabier Kalzakorta eta Maddi Oihenarten saioa Bilbon\nArgitaratze data: 2016-11-18 Kategoria: Ekitaldiak, Literatura\nAzaroaren 16an, Bilbozarra Forumek eratuta, hitzaldi-kantaldia egin dabe Bilbon Jabier Kalzakortak eta Maddi Oihenartek.\nIparraldeko herri-kantuen errepertorioa erabili eben, Jabierren argibideak eta azalpenak emon eta Maddik abestu. Ez da lehenengo aldia formato horretan bat egiten dabena, eta oso erakargarria da entzuleentzat. Izan be, Maddik Zuberoako erara emoten ditu kantuak, baina tradizinotik datozan bersinoak sarritan gatxak dira entzuleentzat esangurea ondo aituteko. Jabier Kalzakortak ondo mamurtuta daukaz kantuok, noizkoak diran, ze argumenturi jagokien, personaien nondik norakoak, gorabeheren zertzeladak, berba bakotxaren esangurea, zergaitia, aldaera kasuan-kasuan zein dan… Argibideok entzuleentzat guztiz lagungarriak dira kantuari beste neurri bat emoteko.\nEuskaltzaindiaren egoitzako aretoa bete egin zan eta entzuleak gustura joan ziran, bai horixe.\nJabier Kalzakorta Maddi Oihenart\nJabier Kalzakortaren hitzaldia Jon Bilbaori buruz\nArgitaratze data: 2016-07-27 Kategoria: Barriak, Hizkuntza\nAurten be Simon Bolivar Museoan haren jaioteguna gogoratu dabe uztailaren 22an. Ospakizunean “Bolibar maitea” erakusketa inaugurau dabe, Jon Bilbaoren fondoetako argazki eta testu argitaratu bakoakaz.\nHorren harira, Jabier Kalzakortak “Jon Bilbao 1935eko uztailean Bolibarren euskara ikasten” izeneko hitzaldia egin dau.\nBolibar Jabier Kalzakorta Jon Bilbao


Oñatiko langabeak 400 baino gutxiago ziren ekaina amaieran — Berbia\nOñatiko langabeak 400 baino gutxiago ziren ekaina amaieran\n2011ko abendutik ez zen halako kopuru baxurik neurtzen gurean\nEkaina, lana topatzeko hilabete ona izan ohi da Oñatin. Enpresek, udako oporrak betetzeko ordezkoak kontratatu ohi dituzte eta normalean, langabetu kopuruak behera egiten du. Baina 2015eko ekaina, bereziki ona izan da kontratazio aldetik, maiatzean baino 33 langabetu gutxiago zenbatu baitira, eta horrek, langabeen kopurua, 400dik behera izatea ekarri du. Ekaina amaieran , azken hiru urte eta erdian ikusten ez genuen kopuru baxuenean kokatu da langabezia Oñatin: % 7,33 edo 385 langabetu.\nLangabeziak, bereziki, gizonezkoen artean egin du behera, maiatzean baino 27 gizon langabetu gutxiago zenbatu baitira gurean. Baina gehiago edo gutxiago, adin tarte guztietan eta bai gizon baita emakumezkoen artean ere, langabetu kopuruak behera egin du azken hilabetean Oñatin.\nEkainean, apirilean jada erregistratu zen beheranzko joera berretsi da hirugarren hilabetez jarraian. Eta martxoan izan zen bapateko igoera alde batera utzita, urte hasieratik ikusten ari den enplegu errekuperaketa sendotuz doala esan daiteke, nahiz eta, oraindik, tentu handiz egin behar den baieztapena izan. Ekainean, gurean, kontratazioek gora egiten dute baina nagusiki, udako oporrek sortzen dituzten beharrek eraginda. Aldi baterako kontratazioak dira, hilabete bat, bi edo hiru irauten dutenak. Alegia, ez dira lanpostu egonkorrak. Azkenaldian egiten ari diren kontratuen ezaugarriak ere kontutan hartu beharko lirateke langabezia datuez ari garenean, sindikatuen esanetan, geroz eta kalitate exkaxagoko kontratuak egiten ari dira. Baina guk hilero, Lanbide enplegu zerbitzuak emandako datuak eskuratzen ditugu eta horietan, lan eskatzaileen kopuruak, gizon ala emakume diren, zein ikasketa maila duten eta zein sektoretan arituak diren soilik argitzen da, hau da, egiten diren kontratu mota edo iraupenari buruzko argibiderik ez da ematen.\nDatuak eskutan, Oñatiko langabeziak hirugarren hilabetez jarraian behera egin du eta 2011amaieratik ikusten ez zen kopururik baxuenean kokatu da ekaina bukaeran, 385 langabeturekin, tasa, % 7,33 da une honetan. Orain urtebete baino 59 langabetu gutxiago eta langabezia tasa, puntu bat pasa txikiagoa. Orokorrean, Gipuzkoan eta Hego Euskal Herrian ere, langabeziak behera egin du ekainean.


Zaintza partekatua: azken irizpiden gida | Elena Laka Abokatuak\nZaintza partekatua: azken irizpiden gida\nJoan zen astean Espainiako Botere Judizialak gida interesgarri eta landua argitaratu zuen gurasoen banaketaren ostean seme-alaben inguruan aplikatu beharreko zaintza partekatuaren inguruan.\nGidak epaileentzako irizpideak finkatzenn ditu, baina zalantzarik ez, familia-zuzenbideak ikutzen gaituen profesional eta, oro har, pertsona guztientzako izango du eragina.\nHirurehun orrialdetik gorako argitalpena, ondorengo puntu hauek aztertzen ditu gidak:\nBikotea hausteak familia-kideengan daukan eragina\nBikotea haustearen alderdi sozialak\nJurisprudentzia zaintza partekatuaren inguruan: Auzitegi Gorenaren Lehen Aretoarena, Justizia Auzitegi Gorenenea eta Lurralde Auzitegiena.\nZaintza partekatua prozedura adostuetan.\nZaintzak emakumearen edo adingabeen aurkako indarkeria dagoenean dauzkan berezitasunak\nHobetzeko gomendio eta proposamenak\nZaintza partekatuak guraso biek seme-alaba adingabeen hazkuntzan eta zaintzan modu arduratsuan parte hartzea dakar, eta biek aukera berbera izan dezatela seme-alabak zaintzeko eta beraiek legez ordezkatzeko bakoitzarekin dauden denboran.\nNahiz eta azken urteotan zaintza partekatua esleitzen den kasuen ehunekoak gora egin duen, oraindik alde nabarmena dago amaren alde egiten diren zaintzen kopuruan.\nZaintza partekatua 2005ean aipatzen da lehen aldiz Espainiako legedian, baina definitu eta arautzeke, ez zen esaten nola aplikatuko zen. Adierazten zen bakarra izan zen zaintza partekatua ezarri ahal izango zela bi gurasoek hala eskatzen zutenean. 2009tik aurrera hasi zen Auzitegi Gorena zaintza partekatua kontutan hartzen, beti ere adingabearen interesa kontutan izanda. 2013ko 257/2013 epaian ezarri zuen Auzitegi Gorenak zaintza partekatuari buruzko doktrina, hemen aztertu genuen bere garaian.\nEspainiako legediaz gain, Euskal Autonomia Erkidegoan eta Nafarroako Foru Erkidegoan arau propioak dauzkagu familia krisiak arautzeko orduan:\nNafarroan 21/2019 Foru Legea, apirilaren 4koa, Nafarroako Foru Zuzenbide Zibilaren Konpilazioa edo Foru Berria aldatu eta eguneratzekoa.\nEuskal Autonomia Erkidegoan berriz 7/2015 Legea, ekainaren 30ekoa, gurasoen banantze edo haustura kasuetako familia harremanei buruzkoa.\nZaintza partekatua aipatzen denetik gaur arteko jurisprudentzia aztertuta, Gidak honako hauek aipatzen ditu zaintza erregimenaren gainean erabaki bat hartzerakoan kontutan izaten diren faktoretzat:\nPerituaren txosten psikologiko edo/eta soziala.\nSeme-alabek beraiek adierazten duten borondatea.\nAurretik ezarritako zaintzari eusteko joera nabarmena ikusten da.\nBikotea hautsi aurretik gurasoek aplikatu duten zaintza modua.\nGurasoen arteko harreman txarra.\nEpaileak zaintza erregimenaren inguruan daukan aurreiritzia.\nGabeziak ere antzeman ditu epaietan.\nAztertutako epai askotan fundamentazio eznahikoa eta errutinazkoa jasotzen da.\nGehiegi uzten da Ekipo Psikosozialengan zaintza erregimenaren inguruko erabakiaren ardura.\nUmeak gutxi agertzen dira epaietan: gurasoen gaitasuna eta euren inguruabarrak aztertzen dira, baina ez umeen premiak eta beharrak.\nUmeen adina ohiz ez da kontutan hartzen.\nErreferentzia gutxi aurkitzen diren alderdi diren gurasoek epaiketan esandakoari.\nZaintza partekatua modu lehenetsian hartzeak, baztertu egiten du familia bakoitzaren eta adingabe bakoitzaren premien azterketa sakon bat egitea.\nGuraso bakarreko zaintza erraz samar bilaka daiteke zaintza partekatu, ez ordea alderantziz.\nGuraso bakoitzak umearekin egin beharreko denborak eskas definitzen dira epaietan.\nDenbora antolatzeko sistemaren oinarri juridikoak apenas jasotzen dira.\nZaintzaren gaineko erabaki bat hartzeko orduan, sarritan epailearen aurreiritziak indar gehiago dauka familiaren inguruabarrak baino.\nZaintza indibiduala daukan gurasoa 30-40 km bizitokiz aldatzeak, kasu gehienetan zaintza galtzea dakar.\nAzken jurisprudentzian aurrerapauso eta joera berriak ere sumatu ditu gidak:\nEpai batzuetan zaintza partekatua gehiago lotzen zaio seme-alaben gaineko ardura berdintasunari, seme-alabek guraso bakoitzarekin ematen duten denboraren berdintasunari baino.\nEpai batzuetan zabal eta xehe azaltzen da seme-alaben gaineko zaintza partekatua gauzatzea zer den.\nZaintza indibidualaren hautua egiten den kasuetan, zaintza ez daukan gurasoaren aldeko komunikazioa eta egonaldiak modu pertsonalizatuan zehazten dira.\nZaintza partekatuaren inguruan esperientzia gehiago daukaten Lurralde Auzitegiek, legedia autonomiko zaintza partekatua arautzen duelako, umeek guraso bakoitzarekin pasa behar duten denbora hobeto zehazten da.\nNahiz eta legeak ezer ez esan seme-alaben gastuak ordaintzeko moduaz, epai batzuek gastu horiek ondo aztertzen dituzte eta modu pertsonalizatuan ezartzen dute gurasoek gastu horiek ordainduko dituzten modua.\nErabat sendotuta dago zaintza partekatuaren aldeko hautua egitea, eta aldi berean, gurasoetako batek bestearen aldeko pentsio bat ordaindu behar izatea seme-alaben alde, guraso bien arteko desoreka ekonomikoa ematen bada.\nAurrera pauso nabarmena egin da guraso bakoitzak seme-alaben gastuak bere gaitasun ekonomikoaren arabera ordaindu behar dituela erabakitzerakoan.\nNahiz eta Espainiako legediak ez dioen ezer familiarena zen etxebizitzaren erabilera esleitzeari buruz, epai batzuek xehe aztertzen dute arazoa. EAEn eta Nafarroako Foru Komunitateko epaien kasuan, berezko legediak xehetasun hori ahalbideratzen du.\nLegedia autonomikoek zaintza partekatua erabakitzeko orduan gertatu behar diren ondorio ekonomikoek ondo arautu izanak, segurtasun juridikoa ematen du.\nHaurren zaintza egin dezaketen pertsonen zirkulua zabaltzea onartzen ari da.\nAurrera egin da adingabeen entzunaldietan. Gero eta gehiago eta hobeto egiten dira.\nZaintza indibidual batetik zaintza partekatura pasatzen denean, egokitzapen tarte bat ezarri ohi da.\nGero eta gehiago seme-alaben ohiko bizileku aldaketa ematen diren honetan, garraiobide eta komunikabideen erabilera.\nEpaietan erabakitzen diren puntuen jarraipenerako bideak ezartzea.\nBukatzeko, zaintza modu bat ala beste bat erabakitzerakoan epaileak kontutan izan beharreko irizpideak finkatzen ditu:\nSeme-alabek adierazitako iritzia.\nGurasoen gaitasuna eta trebetasuna.\nGurasoek zaintza gauzatzeko duten prestasuna.\nSeme-alabek guraso bakoitzarekin duten lotura psikologikoa edo atxikimendua.\nSeme-alaben gizarte eta familia atxikimendua.\nStatu quo aren mantentzea seme-alaben egonkortasunari eusteko: zaintzaile nagusiaren figuraren jarrai dezala.\nGurasoen arteko gatazka, baldin eta seme-alabengan eragina badu.\nPerituen txosten psikosozialen gomendioak.\nabokatu, adingabe, auzitegi, bikote haustura, epaile, familia zuzenbidea, gida judiziala, guraso, zaintza partekatua


PDF (326 KB - 19 orri.)\nAtal bakarra.– Osakidetza-Euskal osasun zerbitzuko langileentzako 2021-2022 ikasturterako 1., 2., 3. eta 4. hizkuntza-eskakizunen araberako ikastaro-deialdia onartzea, I., II. eta III. eranskinetan ezarritako oinarriekin bat etorrita.\n1.– Deialdi honetan parte har dezakete Osakidetzako langileek, lan-harremana edozein izanda ere, baldin eta 2021eko urtarrilaren 1etik ikastaro mota bakoitzerako eskaerak egiteko epea bukatu arte zerbitzu aktiboan, senideak zaintzeko eszedentzian edo zerbitzu berezietan badaude.\n3.– Halaber, ordu-kreditua agortuta izateagatik IVAPek finantzatuko ez duen langileen hizkuntza-prestakuntza Osakidetzak finantzatuko du, horretarako duen aurrekontuaren bidez. Aurrekontua nahikoa ez balitz, Osakidetzaren Giza Baliabideen Zuzendaritzaren 2018ko martxoaren 12ko 2/2018 Jarraibideetan ezarritako lehentasun irizpideak ezarriko dira. 2/2018 Jarraibideak emandako ordu-kreditua agortuta izanda euskara ikasten jarraitu ahal izateko ohiz kanpoko laguntzari buruzkoak dira.\nHirugarrena.– 2021-2022 ikasturterako ikastaro-deialdiak.\n– Ikastaroa 2021eko urrian hasi ez duten langileek ezingo dute bi orduko ikastarorik hasi otsailean, ez lanorduetan ez lanorduz kanpo. Autoikaskuntza ikastaroei dagokienez ere, otsailean ezingo da autoikaskuntza ikastarorik hasi. Urrian hasi ez direnek, beraz, otsailean aurrez aurreko lanorduetako bost orduko ikastaroa edo barnetegiko ikastaroa eskatu ahal izango dute soilik.\n– Ikastaroa 2021eko urrian hasi duten langileek, aldiz, lanorduetako ikastaro trinkoa nahiz modulu aldaketa eskatu ahal izango dute. Modulu aldaketa, aurrez aurreko ikastaroetan egin ahal izango da soilik, hau da, lanorduetako ikastaro trinkotik lanorduz kanpoko bi ordukora, edo alderantziz. Autoikaskuntzan hasi direnek ezingo dute presentzialera aldatu ezta presentzialetik autoikaskuntzara ere.\n– www.osakidetza.eus (Profesionalak > Euskara > Euskarazko prestakuntza > Euskalduntze ikastaroak > 1-2-3-4HE prestatzeko ikastaroak > 2021-2022 ikasturtea: deialdi nagusia > Eskainitako ikastaroak / Eskaerak).\n– www.osakidetza.euskadi.eus (Online zerbitzuak > Profesionalentzako zerbitzuak > Intranet korporatiboa).\n6.3.– Administrazioko talderik ez duten langileak. Matrikula-orriaren bidez eskolaratzea.\n2) Matrikula-orria garaiz entregatzea: matrikula-orria ikastaroa hasten denerako aurkeztu behar da euskaltegian. 2021eko urriaren 22a baino geroago entregatzen bada, IVAPek ez du matrikula ordainduko.\n3) Gutxieneko iraupena: Bost orduko eta barnetegiko ikastaroek lauhileko iraupena izan behar dute. 2/3 orduko ikastaroak urrian hasi eta ekainean bukatuko dira.\n4) Ikastaroek, betiere, HABEk araututako ikastaro-moduluak izan behar dute.\n1.– Ezetsi egingo dira 2020-2021 ikasturtean matrikula-orria jaso ez edo itzuli ez zuten langileen eskaerak (2020-2021 ikasturteko deialdia arautzen duen ekainaren 11ko 491/2020 Ebazpenaren bederatzigarren oinarriaren 1. puntua).\n2.– Matrikulazioa matrikula-orriaren bidez egingo da. Matrikula-orria euskaltegian edo autoikaskuntzako zentroan entregatu behar da ikastaroa hasi baino lehen. IVAPek ez ditu bere gain hartuko 2021eko urriaren 22a baino beranduago entregatuko diren matrikula-orriak.\na) Gutxieneko iraupena: Barnetegiko eta bost orduko ikastaroen kasuan, ikastaroek lau hilabeteko iraupena izan behar dute, gutxienez. 2/3 orduko eta autoikaskuntza ikastaroak urrian hasi eta ekainean bukatuko dira.\n1.– Ikastaroak urrian hasiko dira, eta euskaltegi publiko edo pribatu homologatu batean edo autoikaskuntza zentro homologatu batean egingo dira.\n2.– Zerbitzu-erakundeek ezetsi egingo dituzte 2020-2021 ikasturtean autoikaskuntza ikastaroa egiten ari diren langileen eskaerak bigarren hiruhilekoaren bukaeran % 75eko aprobetxamendua betetzen ez badute.\n3.– Nolanahi ere, zerbitzu-erakundeak eskaerak baimentzeak ez du ziurtatzen IVAPek automatikoki eskaerak onartuko dituenik. Izan ere, IVAPek 2021-2022 ikasturtean behin betikoz onartzeko, 2020-2021 ikasturtean autoikaskuntza ikastaroa egin duen ikasleak ikasturte bukaeran % 80ko asistentzia izan beharko du nahitaez.\n4.– Autoikaskuntzako ikastaroek ezaugarri hauek izan beharko dituzte:\na) Euskaltegiek zein autoikaskuntza zentroek berariaz lineako ikastaroak emateko dituzten programen bidez ikastea. Nahiz eta tarteka tutoretza edo mintza saioak izan, oro har, lan gehiena bakoitzak bere kasa antolatzen du, programa horiek bakarka eta zehaztutako ordutegirik gabe erabilita.\nb) Autoikaskuntzako ikastaroen ordenagailu bidezko lana zentroko ordenagailuak eta baliabideak erabilita egin daiteke, edo norberaren ordenagailua erabilita, edo bata zein bestea erabilita. Mintza-saioak euskaltegian edo autoikaskuntzako zentroan jasoko dira.\nc) Ikastaroek gutxienez 190 orduko iraupena izan behar dute eta ez da eskola-uzterik onartuko.\nd) Ikastaroak urrian hasiko dira.\ne) Matrikula non egin: euskaltegi publiko edo pribatu homologatu batean, edo autoikaskuntzako zentro homologatu batean.\nf) Autoikaskuntzako ikastaroek HABEk araututako ikastaro moduluak izan behar dira.\n2.– Matrikula gauzatzeko, ezinbestekoa da matrikula-orria euskaltegian edo autoikaskuntza zentroan entregatzea ikastaroa hasi baino lehen. IVAPek ez ditu bere gain hartuko 2021eko urriaren 22a baino beranduago entregatu diren matrikula-orriak.\n3.– Matrikula-orria ordaintzea eta matrikula-orriaren kostua lanorduz kanpoko ikastaroetan.\nb) Eskolan hasi ahal izateko eskaera egitea: langilea ezin da bere kabuz eskoletan hasi. Eskolan hasteko prest dagoenean, dagokion zerbitzu-erakundeko langileen zuzendariak eskolatzea eskatu beharko dio IVAPi idatziz. Eskaera hori Osakidetzako Giza Baliabideen Zuzendaritzaren bitartez egingo du dagokion zerbitzu-erakundeak.\n8.3.– Lanorduetako ikastaroen asistentzia-arauak.\n8.4.– Autoikaskuntza ikastaroen aprobetxamendu irizpidea.\n1.– Langileak ikastaroari uko egitea erabakitzen badu, bere zerbitzu-erakundeko langileen zuzendaritzari jakinarazi beharko dio eta honek Osakidetzako Giza Baliabideen Zuzendaritzari emango dio ukoaren berri. Giza Baliabideen Zuzendaritzak, bere aldetik, IVAPi jakinaraziko dio ukoa.\n2.– Matrikula-orria ordainagiri baten parekoa da, eta horregatik, ikastaroa egiteko matrikula-orria jaso duen langileak konpromisoa hartzen du dagokion matrikula-orria jasotzeko eta, inon matrikulatzen ez bada, berehala dagokion jakinarazpenarekin batera bere zerbitzu-erakundeko langileen zuzendaritzara itzultzeko.\n– www.osakidetza.eus (Profesionalak > Euskara > Euskarazko prestakuntza > Euskalduntze ikastaroak > 1-2-3-4HE prestatzeko ikastaroak > 2021-2022 ikasturtea: deialdi nagusia > Araudia eta agiriak > «Ikastaroari uko egiteko inprimakia»).\n1.– Eskolan hasi ondoren ikastaroa behin betiko utziz gero, horren berri eman beharko dio langileak bere Langileen zuzendaritzari eskola uztea gertatzen den une berean. Horretarako «Eskola-uztea jakinarazteko inprimakia» izeneko agiria bete eta dagokion zerbitzu-erakundean erregistratu beharko du. Langileen zuzendaritzak eskola uztea erregistratu bezain laster (egun berean) IVAPi eskola uzte horri dagokion dokumentazioa bidaliko dio, IVAPek dagokionari horren berri eman diezaion.\n– www.osakidetza.eus (Profesionalak > Euskara > Euskarazko prestakuntza > Euskalduntze ikastaroak > 1-2-3-4HE prestatzeko ikastaroak > 2021-2022 ikasturtea: deialdi nagusia > Araudia eta agiriak > «Eskola-uztea jakinarazteko inprimakia»).\n2.– Autoikaskuntza ikastaroetan IVAPek ez du eskola-uzterik onartuko eta ondorioz ez du eskola-uztea jakinaraztea eskatuko. Halere, Osakidetzaren Giza Baliabideen Zuzendaritzak ikastaroen kudeaketa eta jarraipen egokia egitea ahalbidetzeko, ikasleak bere zerbitzu-erakundeko Langileen zuzendaritzari jakinaraziko dio eskola joateari utzi diola, dagokion inprimakia aurkeztuz.\na) 2021eko urrian eskolatzeko deialdia.\nb) 2022ko otsailean eskolatzeko deialdia (2021eko urrian argitaratuko da).\nc) 2022ko udako ikastaroetarako deialdia (2022ko apirilean argitaratuko da).\nb) 2021-2022 Ikasturtea otsailean hasten duten ikasleei goiko paragrafoan azaldutako printzipioak aplikatuko zaizkie.\nHamahirugarrena.– 4. hizkuntza-eskakizuna (4HE) prestatzeko ikastaroen berezitasunak.\n13.2.– Eskaerak onartzeko baldintzak eta lehentasunak.\n13.3.– Aurrez aurreko ikastaroak administrazioko langileez osatutako taldeetan.\n13.4.– Aurrez aurreko ikastaroa edo autoikaskuntzakoa, HABEk homologatutako euskaltegietan matrikula-orriarekin.\nHamalaugarrena.– Datu pertsonalen babesari buruzko informazioa.\nBARNETEGIKO IKASTAROAK ETA ADMINISTRAZIOKO TALDEAK.\nIkastaroek, betiere, lauhileko iraupena dute. Lehenengo lauhilekoaren iraupena ondorengoa da: 2021eko urriak 4 – 2022ko otsailak 18.


Igarlek: hornidura elektrikoen biltegia | Xare Sistemas\nNeurrira egindako proiektu berri bat aurkezten dizuegu gaur. Igarlek 25 urte baino gehiagoko esperientzia duen industria-hornidura elektrikoetako espezialisten biltegia da. Bere online presentzia hobetu nahi zuen, bere esperientzia eta bezeroei eskaintzen dizkien zerbitzuak eta produktuak bilduko zituen webgune batekin.\nOhikoa den bezala, gure programazio eta diseinuko lan-taldeak edukien lan-taldearekin koordinatuta lan egin du, bezeroaren beharretara erabat egokitutako web orri bat sortzeko. Horrela, azken xehetasuneraino zaindu ditugu webgune berrian jasotako edukiak, ordenatuz eta kategorizatuz. Era berean, eduki guztiak SEO aldetik optimizatzeko lan egin dugu, Igarlek duen posizionamendua hobetzeko. Hau funtsezkoa da edozein web-diseinutan.\nEmaitza diseinu aldetik abangoardian dagoen webgune responsive bat da, intuitiboa zerbitzu-informazioari dagokionez. Hori funtsezkoa da xede-publikoarentzat eta industria-horniduren biltegi bateko bezeroentzat, Igarleken kasuan bezala.\nZure enpresak webgune berri bat behar badu, Xare-n konponbide pertsonalizatuekin lagunduko dizugu. Neurrira egindako web-diseinuan profesionalak gara, eta gure lana zure proiektuaren beharretara egokitzen dugu. Lagunduko dizugu?


Coudun - Wikipedia, entziklopedia askea.\n49°27′41″N 2°48′52″E / 49.4614°N 2.8144°E / 49.4614; 2.8144Koordenatuak: 49°27′41″N 2°48′52″E / 49.4614°N 2.8144°E / 49.4614; 2.8144\nBaugy, Bienville, Braisnes, Clairoix, Giraumont, Longueil-Annel, Margny-lès-Compiègne eta Villers-sur-Coudun\n1.067 (2018ko urtarrilaren 1a)\n541 (%50.7) 521 (%48.8)\nCoudun Frantziako udalerria da, Oise departamenduan dagoena, Frantzia Garaia eskualdean. 2013an 921 biztanle zituen.\n2007an Coudun udalerrian erroldatutako biztanleak 921 ziren. Familiak 356 ziren, horien artean 84 pertsona bakarrekoak ziren (44 bakarrik bizi ziren gizonak eta 40 bakarrik bizi ziren emakumeak), 104 seme-alabarik gabeko familiak ziren, 136 seme-alabak dituzten bikoteak ziren eta 32 seme-alabak dituzten guraso-bakarreko familiak ziren.\n2007an 392 etxebizitza zeuden, 370 familiaren etxebizitza nagusia ziren, 4 bigarren erresidentzia ziren eta 18 hutsik zeuden. 363 etxeak ziren eta 29 apartamentuak ziren. 370 etxebizitza nagusietatik 309 bere jabearen bizilekua ziren, 53 alokairuan okupaturik zeuden eta 8 doan lagata zeuden; 4 etxek gela bat zuten, 19 etxek bi zituzten, 65 etxek hiru zituzten, 87 etxek lau zituzten eta 195 etxek bost zituzten. 270 etxek euren parking plaza propioa zuten azpian. 132 etxetan ibilgailu bat zegoen eta 201 etxetan bat baino gehiago zituzten.\nCoudun udalerriko biztanleria-piramidea 2009an .\n2007an lan egiteko adina zuten pertsonak 617 ziren, horien artean 474 aktiboak ziren eta 143 inaktiboak ziren. 474 pertsona aktiboetatik 440 lanean zeuden (235 gizon eta 205 emakume) eta 34 langabezian zeuden (19 gizon eta 15 emakume). 143 pertsona inaktiboetatik 57 erretiraturik zeuden, 37 ikasten zeuden eta 49 "bestelako inaktibo" gisa sailkaturik zeuden.\n2009an Coudun udalerrian 381 unitate fiskal zeuden, 948 pertsonek osaturik. Pertsona bakoitzeko diru-sarrera fiskalaren mediana urteko 21.919 euro zen.\n2007an zeuden 43 komertzioetatik, 5 erauzte enpresak ziren, 2 janari enpresak ziren, 1 bestelako produktu industrialen fabrikazioko enpresa zen, 5 eraikuntza enpresak ziren, 7 ibilgailuen saltze eta konpontze enpresak ziren, 3 garraio enpresak ziren, 1 ostalaritza eta jatetxe enpresa zen, 1 finantziazio enpresa zen, 6 zerbitzu enpresak ziren, 8 administrazio publikoko enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 9 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 1 igeltseroa, 1 margolaria, 1 iturgina, 1 argiketaria, 1 ile apaindegia, 1 aldi baterako lan enpresa eta 1 apaindegia.\n2000. urtean Coudun udalerrian 3 nekazaritza-ustiategi zeuden.\nGiraumont (1,2 km)\nBienville (1,6 km)\nJanville (3,2 km)\nBraisnes (3,4 km)\nMargny-lès-Compiègne (3,7 km)\nBNF: 15267405z (data)\nOrriaren azken aldaketa: 10 otsaila 2021, 06:22.


topic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Garraioa eta ibilgailuen mantenimendua (Lanbide Arloa)" topic_facet:"Metal-eraikuntzak (Heziketa Zikloa). Goi maila" topic_facet:"Fabrikazio mekanikoko diseinua (Heziketa zikloa). Goi maila" format:"Electronic"\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Garraioa eta ibilgailuen mantenimendua (Lanbide Arloa) Proposatutako gaia: Metal-eraikuntzak (Heziketa Zikloa). Goi maila Proposatutako gaia: Fabrikazio mekanikoko diseinua (Heziketa zikloa). Goi maila Formatua: Baliabide elektronikoa